Nur-az.com - İnsanı digər yaradılmışlardan fərqləndirən 2 meyar\nDahi şair Hafizin İslamla, inancla bağlı çox dəyərli beyti var. Deyir: “Mənim gözəlim bazara çıxanda, bütün dükançılar dükanlarını bağlayıb gedirlər”. Yəni demək istəyir ki, əgər insan Allahı dərk edər, əgər insan tövhidi həqiqətən dərk edərsə, Əhli-Beyt (ə) tanıyarsa - İslamın nə qədər böyük gözəlliyə malik olduğunu dərk edər və digər əqidələrin bu dinlə müqayisədə yerini başa döşmüş olar.\nHər hansı bir kamilliyin qədrini tək olan halda bilmək mümkün deyil. Əgər o kamilin yanında naqislər də olarsa, insan müqayisəli yolla bunlardan hansının daha kamil olduğunu dərk edə bilər. İslamın kamilliyi elə bir səviyyədədir ki, heç bir başqa əqidə onun yanında dayana bilmir. Amma bununla yanaşı, dinin qeyrətini çəkmək və onun inkişafı üçün çalışmaq - yenə də olduqca mühümdür. İslamın məntiqində insanın dəyəri - həmin çalışmaqladır. İslam məntiqinə görə, insanın iffəti - onun qeyrəti ilə müəyyən olunur.\nHəzrət Əliyə (ə) istinadən nəql edirlər ki, əziz İmam (ə) buyurur: “Bir kişinin qiyməti - onun himmətinin səviyyəsi miqdarındadır. Onun iffəti - onun qeyrətinin miqdarındadır”. Bu sadə bir cümlədə İmam Əli (ə) insanlığa iki həqiqəti çatdırır. Mübarək hədisdə Əmirəlmöminin (ə) insan üçün iki meyar təyin edir. Bu meyarlar insanı digər yaradılmışlardan fərqləndirərək, onu insan edir.\nÇox maraqlı cəhətdir ki, insanın qiyməti, dəyəri, üstünlük cəhəti onun çalışması ilə bağlıdır. Buradan aydın olur ki, insan nə qədər tənbəlliyə meyillidirsə - bir o qədər onun səviyyəsi aşağı dərəcədədir. Əksinə, insan nə qədər çalışqandırsa, nə qədər fədakarlıq göstərirsə - o qədər həmin insanın yüksəkliyi var. O cümlədən, insanın paklığı, saflığı, mənəviyyatının düzgünlüyü onun qeyrətindən asılıdır. İnsan nə qədər qeyrət məsələsində üstün olarsa, onun iffəti də o qədər yüksək olar.\nBəzən insanlar qeyrəti yalnız ailə çərçivəsi ilə məhdudlaşdırırlar. Əslində isə bu, yalnızca qeyrətin bir formasıdır. Qeyrət - fərdi qeyrətdən başlanır və bunların ən üstünü - iman qeyrətidir. Gərək insan öz dininin, öz əqidəsinin qeyrətini çəksin. Əgər insan öz əqidəsinə qarşı qeyrətli olarsa, bu halda o, təbii olaraq ailə həyatında da, fərdi həyatında da qeyrətli olar. Həmin şəxs hər zaman öz qeyrət məsələsində diqqətli olacaq.\nÖz əqidəsinə, dininə qeyrətlə yanaşan şəxsdə vətən və millət qeyrəti də inkişaf edəcək. Bu baxımdan insanın bütün iffəti qeyrətinə bağlıdır. Fərdin bütün problemləri bu məsələdə laqeyd olmaqdan başlayır. İnsan öz əqidəsinin qeyrəti ilə bağlı laqeyd olduqda, yavaş-yavaş digər qeyrətləri - öncə vətən qeyrətini, millət qeyrətini, qohum-əqrəba qeyrətini və s. qeyrətləri əldən verir. Beləliklə, həmin şəxs ölü mislində olur. Qeyrətsiz insan elə ölü kimidir. Ona nə deyirlər, nə edirlər - heç bir reaksiyası olmur.\nİnsan nə qədər çalışırsa, onun dəyəri bir o qədər yuxarıdır. Bunu anlamaq üçün həyatına nəzər salınması çox mühüm olan İslam şəxsiyyətlərindən biri - Həzrət Həmzədir. Şəvval ayının 8-də Hicri təqvimi ilə 3-cü ildə Mədinə şəhərinin şimalında yerləşən Ühud dağının ətəyində gedən döyüşdə İslam ümməti qeyrət təcəssümü olan Həzrət Həmzəni itirir. İslam ümməti çalışmaqda ideal sayılan bir insanı itirir.\nİtirmənin səbəbi nədir? İtirmənin səbəbi o idi ki, həmin döyüşdə müsəlmanlar bir miqdar az çalışdılar. Müsəlmanlar həmin döyüşdə tam lazım olan səviyyədə himmət göstərmədilər. Əziz İslam Peyğəmbəri (s) buyurur: “İnsanların ən üstünü o kəsdir ki, özünün bütün gücünü sərf edər”. İnsanın üstünlüyü - onun gücünün, malik olduğu bacarığının tam sərf edilməsi ilədir. Nə qədər həmin enerjisindən sərf edərsə - bir o qədər fəzilətlidir. İnsan bacarıqlarından nə qədər əsirgəyirsə, səviyyəsi bir o qədər aşağı enir.\nRəsulallah (s) mübarək bir hədisdə buyurur: “Hər bir kəs ki, bir şeyi axtarır, ona doğru can atır, ona çatmaq üçün çalışırsa - onu tapır”. İnsan yalnız çalışaraq, axtararaq, araşdıraraq nəyəsə çata bilər. Dəyərli insanı dəyərsiz insandan ayıran - onun çalışmasıdır.\nİslamı tanımaq, onun qeyrətini çəkmək, əqidə yolunda çalışmaq üçün ilk növbədə bu dinə bələd olmaq lazımdır. Dini tanımaq üçün isə, olduqca mübarək İslami mətnlərə nəzər salmaq lazımdır. Belə bir misilsiz dəyərdə olan mətnlərdən biri - müqəddəs Qurani-Kərimdə yer alan və “Ayətul-kursi” adı ilə tanınan ayələrdir. Əslində bu ayələr Allahı tanımaq üçün gözəl bir tövhid dərsidir. “Ayətul-kursi” - Təkallahlıq dərsidir. Zahiri bütləri də, batini bütləri də sındıran ən mühüm ayələr “Ayətul-kursi”də toplanıb.\nBu ayələlərin “Ayətul-kursi” adlandırılmalarının səbəbi - həmin ayələrdə “kursi” sözünün getməsidir. Bu ad ilk dəfə həmin ayələrə əziz İslam Peyğəmbəri (s) tərəfindən verilib və sonradan da müsəlmanlar tərəfindən qorunub saxlanılıb.\nBu üç ayədə Allah Təala qısa tövhid dərsi keçir və şirkdən xilas olmanın yolunu göstərir. Şirk yalnız müəyyən bütlərə tapınan deyil. Müasir dövrün müşriki - pula, vəzifəyə, dünyasının xoş keçməsi üçün digər dəyərsizliklərə tapınandır.\n"Ayətul-kursi"nin mənəvi dəyəri və ruhani yüksəkliyini Rəsulallah (s) belə tanıtdırır: “Qurani Kərimin ən uca ayəsi - "Ayətul-kursi"dir”. Bunu əziz Peyğəmbərimiz (s) digər heç bir ayələr üçün söyləmir. Bu da lAyətul-kursi»nin bir daha yüksək yerindən xəbər verir.\nİmam Əli (ə) isə mübarək bir hədisdə buyurur: “Əgər o şərif ayələrin mənəvi təsirlərindən xəbəriniz olsaydı, heç vaxt onu tərk etməzdiniz. Peyğəmbər (s) də bu haqda söyləyib: ”"Ayətul-kursi" ərşin altında yerləşən xüsusi xəzinədən əta olunub. Belə bir şey məndən qabaq heç bir Peyğəmbərə əta olunmamışdı"".\nDigər bir hədisdə görürük ki, Həzrət Əli (ə) buyurur: “Eşitdim ki, Rəsulallah buyurur: ”Ya Əli (ə)! Kəlam arasında ən ucası - Qurandır. Quranın ağası - “Bəqərə”dir. “Bəqərə” surəsinin də seyyidi "Ayətul-kursi"dir.\nYa Əli (ə)! Onun içində əlli kəlmə var və hər kəlmədə əlli bərəkət, əlli xeyir var"". Bu mübarək buyuruş "Ayətul-kursi"nin böyük əzəmətindən xəbər verir.\nBir başqa hədisdə isə İmam Sadiq (ə) buyurur: “Hər bir şeyin zirvəsi var. Quranın zirvəsi - "Ayətul-kursi"dir”.\nƏhli-Beyt (ə) belə yüksək sözləri ancaq "Ayətul-kursi" haqqında söyləyib.\n"Ayətul-kursi"nin hissələri ilə bağlı olduqca dəyərli bir bəhs var. Əhli-Beyt (ə) alimləri bildirirlər ki, "Ayətul-kursi"nin “Allahu lə İləhə illə huvə...” ilə başlamasında şəkk yoxdur. Lakin, onun nə ilə yekunlaşması ilə bağlı müəyyən fərqli fikirlər mövcuddur.\nBəzi alimlər söyləyirlər ki, "Ayətul-kursi" bir ayədir. Bəzi alimlər isə əksinə, onun “...hum fiha xalidun” ilə yekunlaşması fikrindədir. Həmin alimlər bəyan edirlər ki, lAyətul-kursi» üç ayədən ibarətdir. Buna görə də, "Ayətul-kursi" ilə qılınması lazım olan namazlarda "Ayətul-kursi"ni məhz üç ayədən ibarət olan şəkildə oxumaq tövsiyə olunur.\n“Ayətul-kursi”nin hədəfi nədir? “Ayətul-kursi”nin məqsədi, hədəfi - insanı tövhid əqidəsində möhkəmlətməkdir. İnsan bu ayələri dərk etməklə bütlərdən uzaqlaşır.\nLakin bu şəhid qanı həmin qəbilənin insanlarının arasında cahiliyyə xofunun aradan getməsinə və nəticə etibarilə Taif camaatı arasında bir nümayəndə heyətinin Mədinəyə gələrək, Peyğəmbərə (s) beyət etməsinə səbəb olur.\nLakin onlar bir ay müddətinə Peyğəmbərdən (s) möhlət istəyirlər ki, böyük bütxanalarına toxunulmasın, onlar qorunub saxlanılsın. Onlar əsasən Lat adlı bütlərinin dağıdılmasını istəmirdilər. Lakin onlara bu təxirin bir ay deyil, hətta bir anlıq da mümkün olmadığı bildirilir. Çünki bütpərəstlikdən imtina - tövhidi əqidənin əsasıdır.\nQeyd edilir ki, bu tərəddüd və psixoloji çətinliklərə baxmayaraq, İslamın əzəməti o cümlədən, Səqif qəbilələrini də artıq təslim etmişdi. İslamın nuraniyyəti, Quranın mübarək ayələri insanları özünə valeh etmişdi. Cahiliyyə dövrünün insanları - öz sevimli qəbilə başçılarını bütpərəstlik təəssübündən qətlə yetirən müşriklər də - “Ayətül-kursi” kimi təbərrük ayələrin təsiri ilə hidayət nuruna qərq olunmuş, İslamı qəbul etmişdilər.


"PAŞA Bank"ın Türkiyədəki törəməsinin xalis mənfəəti 2 dəfədən çox artıb | marja.az\n"PAŞA Bank"ın Türkiyədəki törəməsinin xalis mənfəəti 2 dəfədən çox artıb\n“PAŞA Bank” ASC-nin Türkiyədəki törəməsi “PAŞA Yatırım Bankası” bu ilin I rübünü 30,061 milyon lirə (3,457 milyon manat) xalis mənfəətlə başa vurub.\nBankın maliyyə hesabatına görə, bu, ötən ilin eyni dövrünə nisbətən 2,2 dəfə çoxdur.\nÖtən il "PAŞA Yatırım Bankası"nın faiz gəlirləri 79,338 milyon lirə (9,124 milyon manat, illik müqayisədə 87% çox), faiz xərcləri 41,738 milyon lirə (4,8 milyon manat, 2,1 dəfə çox), haqq və komissiya gəlirləri 8,278 milyon lirə (952 min manat, 5 dəfə çox), qiymətli kağızların alqı-satqısından gəlirləri 8,489 milyon lirə (976 min manat, 33,9% çox), inzibati xərcləri 8,974 milyon lirə (1,032 milyon manat, 71,2% çox), digər gəlirləri 3,662 milyon lirə (421 min manat, 56,45% az), digər xərcləri 6,877 milyon lirə (791 min manat, 26,9% çox), xüsusi ehtiyatlara ayırmaları 2,797 milyon lirə (322 min manat, 75,1% az), mənfəət vergisi ödəmələri isə 9,32 milyon lirə (1,072 milyon manat, 2,6 dəfə çox) təşkil edib.\nBu il aprelin 1-nə “PAŞA Yatırım Bankası”nın aktivləri 3 959,423 milyon lirə (455,334 milyon manat) olub ki, bu da illik müqayisədə 62,3% çoxdur. Bunun 2 524,965 milyon lirəsi (290,371 milyon manat) müştərilərə verilmiş xalis kreditlərdir. Son 1 ildə Bankın kredit portfeli 56,1% böyüyüb.\nHesabat dövründə “PAŞA Yatırım Bankası”nın öhdəlikləri 78,3% artaraq 3 322,776 milyon lirəyə (382,119 milyon manat), balans kapitalı isə 10,5% artaraq 636,647 milyon lirəyə (73,214 milyon manat) çatıb.\nXatırladaq ki, "PAŞA Yatırım Bankası" 2015-ci ildə "PAŞA Bank"ın Türkiyənin "Aksoy Holdinq"inə məxsus "TAİB Bank"ın səhmlərini alması ilə yaradılıb. Onun nizamnamə kapitalı 500 milyon lirədir (57,5 milyon manat). Bankın səhmlərinin 50,96%-i “PAŞA Bank”a, 49%-i Bankın daxil olduğu “PAŞA Holdinq” MMC-yə, 0,04%-i isə “Aksoy Holdinq”ə məxsusdur.\n1 lirə = 0,115 manat


PRESS DAY: Telman İsmayılovun sifarişini yerinə yetirən killerə hökm oxundu\nTelman İsmayılovun sifarişini yerinə yetirən k...\nTelman İsmayılovun sifarişini yerinə yetirən killerə hökm oxundu\nKrasnoqorski şəhər məhkəməsi Moskvada iki iş adamını qətlə yetirən Mehman Kərimovun 13 il azadlıqdan məhrum olunması haqqında hökm çıxarıb.\nPRESSDAY.az-ın Rusiya mediasına istinadən verdiyi xəbərə görə, istintaq cinayətin sifarişçisinin Çerkizov bazarının keçmiş sahibi Telman İsmayılovun, təşkilatçını isə qardaşı Rafiqin olduğunu heab edir.\nXatırladaq ki, 2016-cı ilin may ayında Moskva ətrafında polislər Toyota Land Cruiser avtomobilinin salonunda güllələnən iki meyit aşkar ediblər.\nÖldürülənlər “Stroy-market” ticarət mərkəzinin sahibi Vladimir Savkin və “Lyublino-Motors” şirkətinin rəhbəri Yuri Brılyev olublar.\nİstintaqa məlum olub ki, Savkin öldürülməzdən əvvəl Kərimovla görüş razılaşdırıb. Sonradan yanacaqdoldurma məntəqəsindəki video kameranın qeydlərindən məlum olub ki, killeri həmin yerə öz “Mercedes”i ilə Rafiq İsmayılov gətirib. Kərimov və İsmayılov sonradan saxlanılıblar.\nKərimovun işin ayrılıb və xüsusi qaydada baxılıb. O, günahını tam boynunaalıb və cinayətin ehtimal olunan digər iştirakçıları ilə bağlı ətraflı ifadə verib.\nOnun sözlərinə görə, biznesmenin ailəsinə yaxın olduğu üçün Telman İsmayılovun 2 milyon dollar ayıraraq qohumlarından Savkinlə haqq-hesab çürütmələri tələbini eşidib.\nİstintaqın versiyasına görə, bunun səbəbi aralarındakı maliyyə münaqişəsi olub. Həmin vaxt Savkinin yanında olan Brılyev təsadüfi qurban olub.\nRafiq İsmayılovla bağlı araşdırma davam edir. Ona iki qətllə bağlı ittiham irəli sürülüb.\nBu cinayətdə keçmiş böyük biznesmen Telman İsmayılovun, eləcə də Daxili İşlər Nazirliyinin mərkəzi aparatının keçmiş əməliyyatçı olan qardaşı Vaqif İsmayılovun da əli olduğu bildirilir. Onların hər ikisi hazırda beynəlxalq axtarışdadır.


Litvada kirayə evlər və s. xərcləri tələbələrin nəzərinə çatdıraq. İcarə haqqından danışarkən, Vilnüsdə 2 nəfər tərəfindən paylaşılan bir köhnə evin qiyməti 250-300 avrodan başlayır. Yeni bir bina tapmaq çətin olduğu şəhərdə, bu evlərin qiyməti təxminən 500 avro təşkil edir. Kirayə istisna olmaqla, ən əhəmiyyətli xərclərdən biri isitmədir . Xüsusən qış aylarında 200 avro ödəyəcəyiniz aylar olacaq. Elektrik və su üçün 100 Lts ödəyirsiniz. İnternet dünyada ən sürətli olan ölkələrdən biridir və eyni zamanda ucuzdur. Tələbələr üçün tələbə yataqxanasında qalmaq daha sərfəlidir . Təxminən 50 eurodan 150 euroya qədər aylıq təşkil edir .\nLitvada gəziləcək yerlər\nTələbələr üçün dərslərdən sonra gəziləcək yerləri araşdırdıq . Ümumiyyətlə bu ölkə tarixi zəngin və maraqlıdır . Vilnius: Gözəl memarlıq, kilsələri, yeməkləri, parkları və əyləncə həyatı ilə Vilnius’suz bir Litva gəzintisi olmaz. YUNESKO siyahısında, Gediminas prospektində və Qüllədə, Katedral Meydanında, Kral sarayında, Prezident sarayında və muzeylərdə yaşayan qədim şəhər Litvanı ziyarət etmək üçün vacib yerlərdir. Trakai Ada qala: “Kiçik Marienburg” olaraq da adlandırılan Trakai Qalası kiçik bir ada üzərində və Böyük Litva dövründə bir rəhbərlik mərkəzi idi. XVII əsr müharibələrində ciddi şəkildə zədələnmiş olsa da, 20-ci əsrdə uğurla təmir edilmiş və bugün məşhur turistik məkandır . Kaunas qalası: 14-cü əsrin ortalarından etibarən qala bugün üçün üçdə birdə dayanıb. Palanga: Dəniz-çimərlik istirahət istirahət üçün ideal Palanga da bir şam meşə var. Şiauliay: Bu yerdəki məşhur Xaç Xili maraqlı bir yerdir, minlərlə haça dikilir. Aukstaitija Milli Parkı: Böyük buynuzlu maralların və çöl donuzlarının yaşadığı meşədə növləri azalmış bir çox quş və bitki növü də var. Göldə 126 su növü idmanlar edilir . Meşə kəndlərində gözəl taxta kilsələr var.\nLitva gecə həyatı əyləncəli və canlıdır. Ən çox pivə içilir və Švyturys, Kalnapilis, Utenos, Horn ilə Gubernija markaları sevilir. Kiçik ölkədə daha çox pivə növü var. Yarım litr pivə qiyməti bazarda 0,5 – 1 avro, dəm üçün 0,7 – 2 avrodur. Ölkədə ucuz və yüksək keyfiyyətli araq var. Bölgəyə görə dəyişən Samane adlı ənənəvi içki da var. Ölkənin əsas şəhərlərindən bir sıra əyləncə yerləri:\nVilnius gecə həyatı və barlar: Gravity, Old Town, RingBar, Neringa, Gelezinis Kablys, Universiteto PUB, Gero Viskio Baras, Brodvejus Club, Disco 311 Buddha, Exit Vilnius Club, Mojo Lounge Vilnius, Play Club, PABON Latino, Jazz & Rock Cafe , Tamsta, Tarantino, Artistai.\nKaunas barları: Baras 91, BO Bar, Crazy House, Gildija, Ginger Bar, Kankles, qarqarası Club, Yeraltı Pub, Zemyn upe, Zero Club.\nKlaipeda barlar: Bar4Soul, Faks, Herkus Kantas, Muitine, Leika, Dr. Kim Club, Fabrik Disko, Relax, Roxy Club.\nŞkiv gecə həyatı: Bar Bar ‘Beach Bar, Laukiniu Vakaru Salunas, Nese Relax Club, Vandenis Music Club.\nUcuz bir restoranda 6.00 €\nOrta şərq bir restoranda yemək 30.00 €\nMc Donalds-da ortalama bir menyu € 5.00\n0.5 lt yerli pivə 2.00 €\n0.33 lt xarici pivə € 2.00\nCappuccino (qəhvə) 1.87 €\n0.33 lt kola 1.01 €\n0.33 lt su 0.67 €\n1 lt süd 0,82 €\nÇörək (500 q) 0,93 €\nDüyü (1kg) 1.56 €\nYumurta (12) 1,52 €\nPendir (1kq) 6.54 €\nToyuq döşəməsi, (1kg) 4.42 €\nDana (1kg) 6.58 €\nAlma (1kg) 0,89 €\nBanan (1kg) 1,14 €\nPomidor (1kg) 1.58 €\nKartof (1kq) 0,39 €\nSoğan (1kg) 0,40 €\nSalat (1 ədəd) 1.01 €\nSu (1.5 lt şüşə) 0.66 €\nBir şüşə şərab 5.00 €\n0.5 lt yerli pivə 0.91 €\n0.33 lt pivə idxal pivə1.10 €\nBir yol bilet 1.00 €\nAylıq bilet 29.00 €\nTaksi 1km (Normal Tarife) 0,60 €\nTaksi 1 gözləmə (Normal Tarif) 8.70 €\nBenzin (1 lt) 1.06 €


7 cütlük nikahdan, 2 cütlük ise hamilelikden imtina edib – İnstitut direktoru - Azadliq Xeber\n7 cütlük nikahdan, 2 cütlük ise hamilelikden imtina edib – İnstitut direktoru\n7 cütlük nikahdan, 2 cütlük isə hamiləlikdən imtina edib - İnstitut direktoru\n16.09.2016 / 16:38 xeber –\n“Azərbaycanda aparılan tibbi müayinələr zamanı qan xəstəliyi aşkarlanan daha bir cütlük hamiləlikdən imtina edib”.\nSəhiyyə Nazirliyi B. Eyvazov adına Elmi-Tədqiqat Hematologiya və Transfuziologiya İnstitutunun direktoru Zöhrə Əlimirzəyeva APA-ya deyib ki, Perinatal Mərkəzdə dölün perinatal diaqnostikası aparılıb və anası-atası xəstə olan döldə də qan xəstəliyi aşkarlanıb. Onun sözlərinə görə, gənclərə bu barədə məlumat verilib və xəstəliyin ciddiliyi onlara izah olunub: “Nəticədə onlar hamiləliyi pozmağı qərara alıblar. Bir müddət öncə də hər ikisində xəstəlik aşkarlanan cütlüklərdən biri hamiləlikdən imtina edib. Bununla da xəstəlik səbəbindən hamiləliyi pozan cütlüklərin sayı 2 olub. Nikah öncəsi daşıyıcılıq aşkarlanan ailələrdən hamiləlik zamanı 30-a yaxın döldə genetik müayinə aparılıb. Onlar da ya daşıyıcı, ya da sağlam uşaqlardır”.\nİnstitut direktoru vurğulayıb ki, bu vaxta kimi hər ikisində qan xəstəliyi aşkarlanan 7 cütlük nikaha daxil olmaqdan imtina edib. Z. Əlimirzəyeva əlavə edib ki, bu günlərdə hər ikisində xəstəlik aşkarlanan cütlüyün isə övladı dünyaya gəlib. Sentyabrın 6-da dünyaya gələn uşaqda heç bir kənara çıxma, anomaliya yoxdur: “Uşaq normal doğulub. Hamiləlik vaxtı aparılan müayinə ilə körpədə talassemiya daşıyıcılığı üzə çıxıb. Körpə valideynləri kimi daşıyıcı olsa da, sağlamdır”.


Bundan başqa həyat yoldaşımın borc ödəmək kimi öhdəliyi olmasaydı əsərləri bədii cəhətdən daha güclü ola bilərdi- romanlar tələsmədən yazılar, çapa verməmişdən əvvəl təkrar göz gəzdirilərək bir az daha səliqəli şəklə salına bilərdi. Çox vaxt cəmiyyətdə və ədəbiyyatda Dostoyevskinin əsərlərini digər istedadlı yazıçılarla müqaisə edərkən onları daha mürəkkəb, dolaşıq, ağır olmasında ittiham edirlər. Beləki, digər yazıçılarda romanlar daha dəqiq işlənmiş olur, məsələn, Turgenevin romanları demək olar ki zərgər dəqiqliyiylə işlənib. Təssüfki bu zaman həyat yoldaşımla başqa yazıçıların həyat və yaradıçılıq şəraitini yada salmaq və müqaisə etmək çox az adamın ağlına gəlir. Demək olarki onların hamısı (Tolstoy, Turgenev, Qonçarov) sağlam, təmin olunmuş və ən əsası əsərlərini yenidən oxuyub üzərində düşünmək, işləmək kimi imkanı olan yazıçılar idilər. Fyodor Mixailoviç iki ağır xəstəlikdən** əziyyət çəkir, böyük ailə saxlayır, qardaşından qalan çox saylı borcları ödəyir və sabahkı gününü düşünərək yaşayıb yaradırdı. Belə bir şəraitdə yazdığın əsərlərin üzərində təkrar işləmək imkanı olarmı? Son on dörd ildə elə hallar olurdu ki, yazılmış əsərin ikinci, üçüncü hissələri jurnalda çap olunur, dördüncüsü tipoqrafıyada yığılır, beşinci hissə “Russkiy vestnik” jurnalı üçün poçtla göndərilir, qalan hissəsi isə hələ yazılmamış halda idi. Bəzən Fyodor Mixailoviç romanının çap olunmuş başlığını oxuyub, buraxdığı səhvi görərək, düşünülmüş ideanın pozulmasına görə əlacsız qalırdı.\n- Əgər geriyə qaytara bilsəydim- deyirdi – kaş belə imkan olardı! İndi görürəm çətinlik hardan başlayır, anlayıran nəyə görə roman alınmır. Bəlkədə mən bu səhvlə romanın “ideasını” öldürdüm.\nVə bu həqiqi təssüf, üzüntü idi- bu, rəssamın öz əsərində gördüyü lakin düzəltmək imkanı olmayan səhvə bənzəyirdi. Bəli, bədbəxtlikdən onun heç vaxt belə imkanı olmurdu-gündəlik həyat, borcları ödəmək üçün pul lazım olurdu. Bəzən yazını vaxtında təhvil vermək və vaxtında pulunu almaq üçün qıcolmaların səhəri günü işləməyə başlayır, əlyazmalara tələsik göz gəzdirirdi. Həyatı boyu heçvaxt (ilk povesti “Bədbəxt insanlar” istisna olmaqla) Fyodor Mixailoviç tələsmədən, romanın planını öncədən cızaraq, detalları düşünərək, rahat şəraitdə roman yaza bilmədi. Tale belə böyük xöşbəxtliyi Fyodor Mixailoviçə bəxş etmədi, bu onun ən böyük və heç vaxt həyata keçməyən arzusu idi!\nFyodor Mixailoviçin öz üzərinə götürdüyü borclar ona iqtisadi ziyanda vururdu: təmin olunmuş yazıçılar (Turgenev, Tolstoy, Qonçarov) bilirdilərki onların yazı qiymətlərinə jurnallar etiraz etməyəcəklər və hər çap vərəqi üçün beş yüz rubl alaçaqlar. Təmin olunmamış yazıçı olan Dostoyevski isə yazılarını jurnallara özü təqdim edirdi və təklif edən qiymətdə hər zaman uduzduğu kimi, ona kiçik məbləq təklif olunurdu. Bu qaydayla ona, “Cinayət və cəza”, “İdiot”, “Cinlər” üçün hər çap vərəqinə yüz əlli rubl, “Yeniyetmə” romanına görə iki yüz əlli rubl və ən son “Karamazov qardaşları” romanının hər çap vərəqi üçün üç yüz rubl vermişdilər.\nTanımadığım, həyatda heç vaxt görmədiyim bir insanın götürdüyü borclar, həyat yoldaşımın etibarından istifadə edib onlara əlavə olunan saxta veksellərin ödənilməsi bizim şəxsi xöşbəxtliyimizə mane olurdu. İndi bunları düşünəndə içimdə çox acı bir yanğı hissi oyanır. Mənim o vaxtki həyatım, hansısa bir günə qədər müəyyən miqdan pulun toplanılması və yaxud hansısa bir əşyanın hardasa girov qoyulub ona uyğun miqdarın alınması, Fyodor Mixaoloviçin xəbəri olmadan tanımadığı bir kreditorun yanına gedib ondan kredit götürülməsi kimi pul məsələləri ilə məşğul idi. Butün bunlara mən öz cavanlığımı, əsəblərimi və sağlamlığımı xərclədim.\n* - Qardaşı Mixail Mixailoviç tütün fabriki və jurnal çapına görə böyük həcmdə borc götürmüşdü. Ölümündən sonra qalan borcu ödəməyi Dostoyevski öz üzərinə götürmüşdü.\n** - 15 yaşından epilepsiya xəstəliyindən əziyyət çəkirdi.


BayBQFG: Art. 3 Begriffsbestimmungen - Bürgerservice\nBereich reduzierenTeil 1 Allgemeiner Teil (Art. 1–3)


“Təhdidlər hamımızı narahat edir” - Prezidentin köməkçisi\n15:08 22 Noyabr 2017 Oxunub : 1345\nToplantıda Azərbaycan Respublikası Prezidentinin ictimai-siyasi məsələlər üzrə köməkçisi Əli Həsənov, Diasporla İş üzrə Dövlət Komitəsinin sədri Nazim İbrahimov, Avropa İttifaqı və Aralıq dənizi hövzəsi ölkələrinin nüfuzlu dövlət və siyasi xadimləri, Nizami Gəncəvi Beynəlxalq Mərkəzinin İdarə Heyətinin üzvləri - Latviyanın sabiq prezidentləri Vayra Vike-Freyberqa, Valdis Zatlers, Serbiyanın sabiq Prezidenti Boris Tadiç, Xorvatiyanın sabiq Prezidenti İvo Yosipoviç, Bolqarıstanın sabiq Prezidenti Petar Stoyanov, UNESCO-nun xoşməramlı səfiri Marianna Vardinoyannis, ictimai-siyasi xadimlər, Avropadakı Azərbaycan diaspor təşkilatlarının rəhbərləri, elm xadimləri və KİV əməkdaşlarından ibarət 200 nəfərə yaxın nümayəndə iştirak edir.\nƏli Həsənov Nizami Gəncəvi Beynəlxalq Mərkəzinin və Mariana Vardinoyannis Fondunun tərəfdaşlığının ölkələrimiz arasındakı əlaqələrin və bütün regionun güclənməsində mühüm rol oynadığını vurğulayaraq deyib ki, Yüksək Səviyyəli Afina Toplantısı müasir dünyanı narahat edən çox aktual mövzuya həsr olunub.\nO qeyd edib ki, Avropa İttifaqı, Şimali Afrika, Orta Şərq və Cənub-Şərqi Avropa ölkələrini birləşdirən Aralıq dənizi hövzəsində beynəlxalq terrorizmin və etnik separatizm kimi təhlükəli meyillərin doğurduğu böhranın həlli yollarının axtarılması ilə bağlı müzakirələrin aparılması mühüm əhəmiyyət daşıyır. Qaçqın və miqrant problemlərinin, insan alveri və qaçaqmalçılığın, siyasi və iqtisadi sabitliyə, nəqliyyat-enerji təhlükəsizliyinə qarşı yönəlmiş təhdidlərin aradan qaldırımasındakı çətinliklər hamımızı narahat edir. Müşahidələr göstərir ki, bu təhdidlərin içərisində etnik separatizm və onun mənfi təzahürləri xüsusi yer tutur.\nEtnik münaqişələrin yayılma coğrafiyasının demək olar ki, dünyanın əksər bölgələrini əhatə etdiyini bildirən Əli Həsənov soyuq müharibənin başa çatmasından sonra keçmiş SSRİ məkanında etnik separatizm meyillərinin yeni dalğasının meydana gəldiyini diqqətə çatdırıb. O qeyd edib ki, Azərbaycanda Dağlıq Qarabağ, Gürcüstanda Abxaziya və Osetiya, Moldovada Dnestryanı münaqişələr regionun sabitliyini hər an poza biləcək potensial təhlükə mənbəyinə çevrilib. Bu münaqişələr beynəlxalq hüququn prinsiplərinin kobud şəkildə pozulmasına, dövlətlərin ərazi bütövlüyünə və suverenliyinə qarşı ciddi təhdidlərin yaranmasına gətirib çıxarır.\nBu gün BMT, ATƏT və Avropa Şurası kimi nüfuzlu beynəlxalq təşkilatların etnik separatizmə qarşı qətiyyətli mübarizə aparmasının vacib məsələlərdən biri olduğunu söyləyən Əli Həsənov bildirib ki, hazırda beynəlxalq münasibətlər sistemində hökm sürən “ikili standartlar” siyasəti etnik separatçılığa qarşı qətiyyətli və prinsipial şəkildə mübarizə aparılmasına maneçilik törədir. Bəzi hallarda aparıcı beynəlxalq təşkilatlar etnik separatçılığın aradan qaldırılmasını nəzərdə tutan, təsirli mübarizə metodlarını və cinayətkarların cəzalandırılması mexanizmini özündə ehtiva edən hüquqi normalara bütün dünya dövlətlərinin əməl edib-etmədiyi məsələsinə biganə yanaşırlar. Bu isə BMT, ATƏT və Avropa Şurası kimi təşkilatların obyektivliyinin və prinsipiallığının üzərinə kölgə salır.\nAzərbaycan Prezidentinin köməkçisi deyib: “Mənim ölkəm 1993-cü ildən etibarən Avropa İttifaqı (Aİ) ilə münasibətlərdə maraqlı olduğunu bəyan edib və bu qurumla müxtəlif sahələrdə əlaqələr qurmağa başlayıb. “Qonşuluq siyasəti” və “Şərq tərəfdaşlığı” proqramları çərçivəsində, o cümlədən vətəndaş cəmiyyəti quruculuğu prosesində Azərbaycanın gördüyü işlər Aİ tərəfindən yüksək qiymətləndirilib. Cənubi Qafqaz və Xəzər-Qara dəniz hövzəsinin regional təhlükəsizliyi ilə bağlı Azərbaycanla Aİ-nin geosiyasi maraqları üst-üstə düşür və bu qurumu təmsil edən böyük transmilli korporasiyalar bölgədə həyata keçirilən transmilli layihələrdə yaxından iştirak edirlər.\nBakı-Tbilisi-Ceyhan, Bakı-Tbilisi-Ərzurum neft və qaz kəmərləri, o cümlədən Bakı-Tbilisi-Qars dəmir yolu kimi transmilli enerji-nəqliyyat layihələrinin həyata keçirilməsi Azərbaycan ilə Avropa İttifaqı arasındakı strateji tərəfdaşlığın sayəsində mümkün olub. Azərbaycanın Xəzər hövzəsinin enerji resurslarının birgə istismarı və alternativ transmilli layihələr vasitəsilə Avropa bazarlarına ixracı sahəsində apardığı siyasət, Şərq-Qərb və Şimal-Cənub nəqliyyat dəhlizləri çərçivəsində çoxsaylı tranzit sistemlərin müasir tələblərə uyğun yenidən qurulması Aİ tərəfindən dəstəklənır.\n2007-ci ildə Avropa İttifaqı ilə Azərbaycan arasında imzalanmış tərəfdaşlıq müqaviləsi Cənub Qaz Dəhlizinin icrası istiqamətində mühüm addımlardan biri olub. Azərbaycanın təşəbbüsü ilə həyata keçirilən Trans-Anadolu qaz kəməri (TANAP) və Trans-Adriatik qaz boru kəməri (TAP) kimi layihələr Aİ-nin lazımi dəstəyini qazanıb və Avropa Komissiyasının ortaq maraqlara xidmət edən prioritet enerji təhlükəsizliyi layihələri sırasına daxil edilib. Xəzər hövzəsinin və Orta Şərqin zəngin enerji ehtiyatlarını Avropa bazarlarına çatdırmağı nəzərdə tutan “Cənub Qaz Dəhlizi” layihəsi ilə bağlı Azərbaycanın gördüyü işlər Aİ tərəfindən yüksək qiymətləndirilir.\nAzərbaycan yalnız Avropa İttifaqının enerji təminatı və təhlükəsizliyi baxımından, habelə “Qonşuluq siyasəti”nin əsas tərəfdaşlarından biri kimi deyil, həmçinin dünyanın müxtəlif bölgələrində - Əfqanıstanda, İraqda, Balkanlarda və s. həyata keçirdiyi sülhyaratma proseslərində birbaşa iştirakı, NATO-nun qeyri-hərbi ehtiyatlarla təchizatı, təhlükəsiz hava dəhlizinin təqdim olunması istiqamətində fəaliyyəti ilə Qərbin etibarlı tərəfdaşı hesab olunur.\nHazırda Avropa İttifaqı ilə Azərbaycan arasında yeni saziş üzrə danışıqlar prosesi davam edir. İnanıram ki, bu sənədin imzalanması tərəflər arasında siyasi dialoq, insan hüquqları, ticarət, investisiya, iqtisadi, qanunverici, mədəni və digər sahələrdə genişmiqyaslı əməkdaşlığın möhkəmlənməsi üçün əlverişli imkanlar yaradacaq”.\nErmənistan-Azərbaycan, Dağlıq Qarabağ münaqişəsi kimi hələ də həllini tapmamış problemlərin Azərbaycanın Avropa İttifaqı ilə yüksək səviyyədə tərəfdaşlıq münasibətlərinin inkişaf etməsinə əngəl törətdiyini vurğulayan Əli Həsənov qeyd edib ki, münaqişə ilə bağlı BMT-nin, o cümlədən Aİ-nin müvafiq qətnamələrinin tələblərinə baxmayaq, Ermənistan Azərbaycana qarşı işğalçılıq siyasətini davam etdirir: “Biz bu qənaətdəyik ki, Aİ-nin işğalçı dövlətə qarşı sərt mövqedən çıxış etməsi bu qurumla Azərbaycan arasındakı strateji tərəfdaşlıq əlaqələrini möhkəmləndirən növbəti mühüm amillərdən biri ola bilər”. (AzərTAc)


14:29 25.04.2016 (Yenilənib 15:07 25.04.2016)\nİnsanların qorxulu yuxusuna çevirilən gizli səsyazmalar cəmiyyətdə böyük faciələrə səbəb olur. Bu metoda əl atanlar özlərini müdafiə etdiklərini düşünsələr də, qanun tam əksini söyləyir.\nBAKI, 25 apr — Sputnik. Bakı şəhər sakini, paytaxtda fəaliyyət göstərən şirkətlərdən birində mühasib işləyən Yasəmən Cəfərova təhdid və şantajla üzləşdiyini deyir. Sputnik-ə müraciət edən mühasib xanımın sözlərinə görə, şirkətə (mövzumuza birbaşa dəxli olmadığı üçün şirkətin adını qeyd etmirik) məxsus dükanda baş verən "yeyinti"də onun da adını hallandırmaq istəyiblər.\n"Mən həmin dükandan öz qiymətinə mal götürmüşdüm. Qanunsuz heç bir iş görmədiyimə baxmayaraq, həmin vaxt dükanda işləyənlər səsimi gizlicə yazırlarmış. Sonra özlərinin törətdikləri 15 min manatlıq "yeyintidə" məni də "ortaq etməyə" çalışdılar. Nəticədə qeydə aldıqları səs yazımı müdirə təqdim etdilər", —deyir Y. Cəfərova.\nMəsələnin araşdırıldığını və haqlı çıxdığını bildirən mühasib xaım, bununla belə, səsini gizlicə yazılmasının ona çox pis təsir etdiyini vurğulayıb: "Görün, nə günlərə düşmüşük. İnsanlar bir-birilərinin səsini yazaraq, təhdid, şantaj üsullarına əl atırlar. Bu cür hallar cəmiyyətdə ciddi psixoloji sarsıntı yaradır".\n240 saatadək islah cəzası\nVəkil Səməd Vəkilov da Sputnik-ə açıqlamasında, son zamanlar belə hallarla üzləşən və ona müraciət edən vətəndaşların sayının artdığını söyləyib: "Azərbaycan Respublikasının Konstitusiyasına edilən dəyişikliklərə əsasən, səsin gizli şəkildə yazılması şəxsi həyata müdaxilə kimi qiymətləndirilir. İnsanın özünün razılığı olmadan onun səsini yazmaq şəxsi həyata müdaxilə və cinayətdir. Bəzən məhkəmələr zamanı insanlar bu cür vasitələrdən sübut kimi istifadə etməyə çalışırlar. Lakin qanun buna imkan vermir".\n"Qanuna əsasən, insanlar yalnız öz səslərini yaza bilərlər. Bunun üçün onlara heç bir məhdudiyyət qoyulmur. Hər kəsin şəxsi və ailə həyatının sirrini qorumaq hüququ var. Azərbaycan Respublikası Konstitusiyasının 32-ci maddəsində göstərilən hallardan başqa, şəxsi həyata qarışmaq qadağandır. Qanuna əsasən hər kəsin şəxsi və ailə həyatının sirrini saxlamaq hüququ var", —vəkil vurğulayıb.\nOnun sözlərinə görə, bu hüquq qanunla nəzərdə tutulmuş qaydada cinayətin qarşısını almaqdan və ya cinayət işinin istintaqı zamanı həqiqəti üzə çıxarmaqdan ötrü məhdudlaşdırıla bilər: "Qanunla müəyyən edilmiş hallar istisna olmaqla, hər kəs onun haqqında toplanmış məlumatlarla tanış ola bilər".\nS. Vəkilov bu cür halların cinayət olduğunu əlav edib: "Azərbaycan Respublikasının Cinayət Məcəlləsində şəxsi həyatla bağlı maddə var. Belə ki, Məcəllənin 156-cı maddəsinin 1-ci bəndinə görə, şəxsi və ailə həyatının sirri olan məlumatların, belə məlumatları əks etdirən sənədlərin, video və foto çəkilişlərin, səs yazılarının yayılması, habelə satılması və ya başqasına verilməsi, həmçinin qanunsuz toplanılması 100 manatdan 500 manatadək miqdarda cərimə və ya 240 saatadək ictimai işlər və ya 1 ilədək müddətə islah işləri ilə cəzalandırılır. 156-cı maddənin 2-ci bəndinə görə isə, eyni əməllər vəzifəli şəxs tərəfindən öz qulluq mövqeyindən istifadə etməklə törədildikdə — 3 ilədək müddətə müəyyən vəzifə tutma və ya müəyyən fəaliyyətlə məşğul olma hüququndan məhrum edilməklə və ya edilməməklə 3 ilədək müddətə azadlıqdan məhrum etmə ilə cəzalandırılır".\nGizli səsyazmalar dəlil hesab olunmur\nKeçmiş məhkəmə işçisi Elyar Həsənov da xəbərsiz səsyazmaları qanunsuz hesab edir. "Qarşı tərəfin xəbər olmadan və razılığı olmadan səsini yazaraq ona qarşı istifadə etmək qadağandır. Xüsusilə qarşı tərəfi şantaj etmək, ona hədə-qorxu gəlmək və ya sosial şəbəkələrdə həmin səsyazmanı paylamaq, artıq cinayətdir", —deyə hüquqşünas Sputnik-ə açıqlamasında qeyd edib.\nO, məhkəməyə təqdim olunan səsyazmaların dəlil hesab olunmadığını əlavə edib: "Məhkəməyə qarşı tərəfin razılığı olmadan yazılan səslərin sübut kimi gətirilmə faktları olur. Amma belə səsyazmalar material kimi qəbul olunmur və məhkəmə işi zamanı onlara baxılmır. Bu, qanuna ziddir".\nböhtan, səs qeydi, səs yazısı, şantaj, təhdid, cinayət, məhkəmə


Xəstəxanada ölən körpə, ananın xəbəri olmadan dəfn olunub -\n12 İyul 2017 23:39\nXəstəxanada ölən körpə, ananın xəbəri olmadan dəfn olunub - Video\nAnanın xəbəri olmadan tələf olan körpəsi kimsəsizlər qəbiristanlığında dəfn olunub.\nAzNews.az Xezerxeber-ə istinadən xəbər verir ki, ağlasığmaz iddianı 37 yaşlı Günay Axundova ortaya atıb. O, 2016-cı il aprelin 6-da Respublika Klinik Xəstəxanasında keysəriyyə yolu ilə bir oğlan uşağı dünyaya gətirib. Əməliyyatı isə həmin xəstəxanada çalışan mama-ginekoloq Vüsalə Ağalarova edib. Əməliyyatdan bir gün sonra isə uşaq tələf olub.\nKörpəsinin öldüyünü biləndən sonra ana onun meyitini tələb edib. Ona bildirilib ki, uşağın meyiti Məhkəmə Tibbi-Ekspertiza və Patoloji Anatomiya Birliyinin Yasamal rayon şöbəsinə göndərilib. Günay Axundova deyir ki, aprel ayının 10-da uşağın meyitini götürmək üçün adıçəkilən quruma müraciət edib və ona uşağın Hövsan qəsəbəsində yerləşən kimsəsizlər qəbiristanında dəfn edildiyi deyilib.\nMəsələ ilə bağlı əvvəlcə 2 saylı şəhər qəbiristanlığı, yəni kimsəsizlər qəbiristanlığına getdik. Oradan bildirildi ki, həqiqətən üzərində Günay Axundovanın adı qeyd edilmiş uşaq meyiti aprel ayının 12-də basdırılması üçün bura gətirilib. Uşağın ölümündə və gizlin basdırılmasında adı hallanan həkim Vüsalə Ağalarova ilə də əlaqə saxladıq. O bildirdi ki, Günay Axundova xəstəxanaya gətirilərkən vəziyyəti ağır olub. Ana əməliyyat olunaraq reanimasiya şöbəsinə götürülüb. Uşaq tələf olarkən həkim evdə olub, yəni onun ölməsini ertəsi gün işə gələn zaman bilib. Vüsalə Ağalarova deyir ki, uşağın ölməsi ilə bağlı həm anaya, həm də ataya vaxtında məlumat verilib. Həkim uşağın ondan xəbərsiz dəfn edilməsi məsələsinə də aydınlıq gətirib.\nSəhiyyə Nazirliyindən də "Xəzər Xəbər”ə verilən açıqlamada Günay Axundovanın iddialarının əsassız olduğu bildirilib.\nHüquqşünaslar isə deyirlər ki, Məhkəmə Tibbi-Ekspertiza və Patoloji Anatomiya Birliyi uşağın dəfn olunması ilə bağlı valideyinə rəsmi müraciət etməlidir. Əgər valideyndən bir xəbər çıxmazsa, o zaman meyit kimsəsizlər qəbiristanlığında dəfn oluna bilər. İndi Günay Axundovanın bir istəyi var, o da övladının meyitini tapmaqdır. Bu məqsədlə də o, hüquq-mühafizə orqanlarına müraciət edib.


12:41 28.01.2021 51\nErmənistanın sabiq, ikinci prezidenti Robert Köçəryan hakimiyyətə qayıtmaq niyyətini təsdiqlədi.\nDünən o, "Yerevan Today", "Hayeli" və "Politics" saytlarına verdiyi müsahibədə bəyan edib ki, ölkədə keçiriləcək parlament seçkilərinə qatılacaq.\nBeləliklə, o, Ermənistanın baş naziri Nikol Paşinyanı postundan kənarlaşdırmaq və ölkəni idarə etmək fikrini aşkar bəyan edib.\nKöçəryanın müsahibəsindən bəzi məqamlara nəzər salaq:\n"Ermənistanı qaralara və ağlara, varlılara və kasıblara, rusiyapərəstlərə və Rusiyaya qarşı olanlara bölüblər. Cəmiyyət parçalanıb. Düşmən bizə qalib gəlmək üçün klassik üsullardan istifadə edib. Tarixdə belə misallar çoxdur. Əvvəlcə ordu və təhlükəsizliklə bağlı bütün dövlət qurumları zəiflədilib. Sonra müttəfiqlərlə və dost ölkələrlə münasibətlər pisləşdirlib. Sonda da dövlət qurumlarına inamı zəiflədiblər.\n"Sabiqlərin cəzalandırılması" istiqamətində Paşinyan "1 mart işi"ndə generalları suçlamaqla, qəhrəmanlarımızı ən müxtəlif yollarla ittiham etməklə, təhlükəsizlik sistemində İblis axtarmaqla, kassa çeklərini yoxlamala məşğul idi. Halbuki casus şəbəkəsi üzə çıxarılmalı idi. Bu qədər yalandan sonra ölkədə dövlət qurumlarına inam qala bilməz. Söhbət 44 günlük savaş əsnasından yox, son üç ildən gedir. Bəhs etdiyim klassik ssenari Ermənistanda gerçəkləşdirildi. Hakimiyyətdə Türkiyənin agentlərinin olduğunu deyə bilmərəm. Lakin onu söyləyə bilərəm ki, əgər Ermənistanın baş naziri türk agenti olsaydı, məhz belə davranardı. Təsadüf, qanunauyğunluq, məkr? Cavabı hələ veriləsi ciddi və böyük sualdır"., - R.Köçəryan söyləyib.\nRobert Köçəryan daha sonra deyib ki, Ermənistanın vəziyyəti hazırda çox acınacaqlıdır.\n"Məhz silahlı qüvvələrimizə görə Rusiyaya gərək idik. İndi o qədər zəifləmişik ki, qonşularımızdan istənilən biri ölkəni asanlıqla ələ keçirə bilər. Süniki itirməməyimizin yeganə səbəbi odur ki, Ermənistan Rusiyanın müdafiəsi altındadır. Ümumiyyətlə, anlamalıyıq - özünü qoruya bilməyən ölkənin statusu nədir? Rusiyanın strateji müttəfiqindən protektoratına, müstəmləkəsinə çevrilmişik. Bunu, Rusiyanın İrəvandakı səfirliyinin qarşısında aksiyalar keçirərək Ermənistandan Rusiya bazasının çıxarılmasını tələb edənlər etdilər. Əgər indiyədək rus çəkməsini görürdüksə, indi o çəkməni təmizləmək üçün fırçaya dönmüşük. Ermənistan daim sızıldayan, tanışından daim nə isə istəyənə çevrilib. Beləsini görəndə yolun o biri tərəfinə keçirsən ki, görüşməyəsən", - R.Köçəryan bəyan edib.\nOnun sözlərinə görə, Ermənistanın sərhədlərini erməni ordusu yox, vətəndaşlar və rusiyalı hərbçilər qoruyurlar: "Qarabağa gəldikdə isə, ondan qalan yalnız qəlpələrdir. Qarabağdakı rusiyalı sülhməramlıların əsas missiyası erməni və azərbaycanlı hərbçilər arasında qarşıdurmaya yol verməməkdir. Amma mahiyyət etibarilə onlar qarabağlı ermənilərin təhlükəsizliyinin qarantına dönüblər".\nRobert Köçəryan hesab edir ki, yalanın siyasi həyatın ayrılmaz hissəsinə çevrildiyi Ermənistanın 44 günlük savaşdakı itkiləri ən azı 3 milyard dollardır.\nSonda isə Ermənistanın sabiq prezidenti bəyan edib ki, baharda Ermənistanda protest fəallığı artacaq.\nParlament seçkilərinə qatılacağını da bəyan edəndən sonra Ermənistanda sosial şəbəkə istifadəçiləri, Facebook və Telegram-dakı fəallar az qala eyforiyaya qapılıblar.\nSevinc əsassız və tələsikdir.\nİlk baxışdan Robert Köçəryan Ermənistanın baş naziri postuna namizədlər arasında ən təcrübəlisi sayıla bilər. Bununla belə o, heç bir halda 2008-ci ildə İrəvandakı "inqilab" dalğasında hakimiyyətə gəlmiş Nikol Paşiyana inanan ermənilərin yenidən dürüst seçim edəcəklərinin misalı sayıla bilər.\nErmənistan həddən ağır problemlər məngənəsindədir və Köçəryan bravur bəyanatlarına rəğmən, o çətinlikləri qısa zamanda həll edə biləcək fiqur deyil.\nÜstəlik, R.Köçəryan müsahibəsində Dağlıq Qarabağdakı terroçu xuntanı da tam nəzarətə almaq niyyətini bəyan edib.\nOnun sözlərinə görə, Qarabağdakı savaş zamanı Xankəndidə "vurulmayan" yeganə bina Araik Harutyunyanın iqamətgahı idi: "Yəqin xəyanətkarların hamısı orada olduğundan vurulmayıb"\nA.Harutyunyanın Ermənistanın baş naziri Nikol Paşinyanın "adamı" olduğunu nəzərə alsaq, R.Köçəryan qisas almaq niyyətini gizlətməyib.\n"Qarabağdakı indiki sistem, indiki adamlarla heç nə etmək mümkün deyil, olmayacaq da", - söyləyən Robert Köçəryan bununla, əslində, hazırda rusiyalı sülhməramlıların nəzarətindəki ərazilərdə yaşayan qarabağlı ermənilərlə yanaşı, Ermənistandakı tərəfdarlarına da hərəkət siqnalı verib.\n"Köçəryan baş nazir seçkilərsə, yenidən savaş olacaq" tipli iddialara gəldikdə isə, Ermənistanın sabiq prezidentinin İrəvanda hökumətə başçılıq edərsə, revanşı gerçəkləşdirə biləcəyi tam absurd və illüziyadır.\nİkinci Qarabağ Savaşında olduqca ağır itkilər verən və zərbələr alan Ermənistanın 7 mindən artıq vətəndaşı hərbi əməliyyatlarda həlak olub, 15 min vətəndaşı yaralanıb.\nErmənilərin iqtisadiyyatından tutmuş, mənəviyyatınadək ən geniş spektrdə çöküş var və indiki situasiyadan çıxmaq üçün Ermənistana minimum 15 il gərəkdir.\nSavaş ehtimalları idefiksdir, çünki ordusunun itkilərini bərpa etmək və yeni savaşa hazırlamaq üçün Ermənistanın maddi-texniki imkanları yoxdur. Təbii, İrəvan yenə Moskvadan kreditlər alaraq silah və hərbi texnika əldə edə bilər.\nAmma Rusiyanın buna marağı yoxdur və Moskva heç bir halda Ermənistana yenidən silah hədiyyə edən deyil.\nRobert Köçəryan hakimiyyət uğrunda mübarizəyə başlayıb.\nŞüarçılıq, pafoslu sözlər, Paşinyanın sərt tənqidi və aşağılanması ilə.\nBu isə siyasi mübarizədə effektiv vasitələr deyil.\nXəbərin mənbəyi: https://news.milli.az/politics/917437.html


Şagirdlər niyə sinifdə saxlanılır? – “Uşaqlar “2” aldıqda valideynləri çağırıb deyirlər ki…” – Aydınlıq.Az\nBorc qalmaqalına görə deputat mandatı ləğv e...\nBakı məktəblərindən birində müəllimlə dir...\nAVTOVAĞZALIN DAYANACAĞI ZƏBT OLUNDU: BU LÜKS “MERCEDES”LƏR KİMİNDİR? (FOTOLAR)


Nümunənin reyestr kodu : DR0203000001\nMifoloji varlıqlar mifoloji şüurun məhsulu olub, hissi-məkani qavrayışların hasısa bir formada təzahürüdür. Belə varlıqlar ilk növbədə qeyri adi, fantastik xüsusiyyətləri ilə seçilir. Onların zahiri görünüşü, funksiyası, atributları həm də onları səciyyələndirən, bir-birindən fərqləndirən xüsusiyyətlərdir. Azərbaycan demonologiyasında hal anası sallaq döşlü, sağ döşünü sol çiyninə, sol döşünü sağ çiyninə atmış şəkildə, dabanı irəli, pəncəsi geri olan, verilən tapşırıqları tərsinə icra edən bir varlıq kimi təsvir olunur. Cin isə gözlə görünməyən, müxtəlif şəkillərə düşən, ən çox da pişik cildinə girən bir varlıq kimi verilir. Qaraçuxa isə insanın özünə oxşayan varlıqdır. Belə varlıqların mövcudluğuna inam insanların gündəlik həyatına da təsir etmiş və bu varlıqlarla bağlı müəyyən inanclar kompleksi yaranmışdır. Məsələn, hal anasının zahı yatan qadına xəsarət yetirməməsi üçün otağa müxtəlif əşyalar qoymaqla zahı ondan qorunmağa çalışılır. Cinin sancaqdan qorxması inancından irəli gələrək çöldə otlayan yiyəsiz atları minməməsi, onun yalını hörməməsi üçün atın üstünə sancaq taxılır. Qaraçuxa isə xeyirxah bir varlıq kimi təsəvvür olunduğundan çox vaxt onun adına Quran oxudulur, yemək bişiriləndə Qaraçuxanın adına yeməyə duz atılır. İnsanlar bəxt hamilərini tez-tez xatırlamaqla, yada salmaqla onun oyaq qalmasına çalışırlar.\nMifoloji varlıqlara şamil edilən xüsusiyyətlər zamanla dəyişə bilir. Ona görə də mifoloji varlıqlara indi şamil edilən xüsusiyyətlərin yüz il bundan əvvəlki şəkli ilə eyni olduğunu düşünmək yanlışdır. Bəzən bir mifoloji varlıq fərqli adlarla tanına bilir.\nAzərbaycan xalq demonologiyasında mifoloji varlıqlar çox vaxt qeyri-maddi, zoomorf obrazlar kimi təsvir olunur. Məsələn, cin gözəgörünməz, müxtəlif formaya düşməyi bacaran, hətta iynənin dəliyindən keçən bir varlıq kimi təsvir olunur. Belə varlıqları mütləq mənfi və ya mütləq ziyankar personajlar kimi dəyərləndirmək olmaz. Bu, insanların onlara necə münasibət bəsləməsindən asılıdır. Hətta ziyankar kimi tanınan cinlərin belə insanlar onlara xətər yetirmədikcə, ziyan vurmadıqca, onların insanlara zərər toxundurmadığına inanılır.\nMifoloji varlıqların tutulması və ya ələ keçirilməsi müəyyən məqsədə xidmət edir. Mifoloji varlıqları tutub işlədən, onlarla evlənən şəxslər haqqında bu gün də xalq arasında rəvayətlər danışılmaqdadır. Həmin varlıqlar tövbələtmə verildikdən sonra azad edilir, əks təqdirdə həmin varlıqlar mütəq həmin ailəyə bir xəsarət yetirir, onlara zərər toxundururlar.\nAzərbaycan nağıllarındakı mifoloji personajlarının mənşəyi ilə xalq demonologiyasındakı mifoloji varlıqların mənşəyi bir-birindən fərqlənir. Məsələn, Azərbaycan xalq demonologiyasında geniş yayılmış Hal anası, Meşə adamı haqqında təsəvvürlərə nağıllarda rast gəlmək mümkün deyil. Xalq demonologiyasındakı personajların yalnız bir qismi nağıl süjetlərinə daxil ola bilmişdir.\nMifoloji varlıqlara təkcə fantastik xüsusiyyətləri ilə seçillən varlıqlar yox, həm də gözündə nəzər olan, topal adamlar, cadugərlər, keçəl, kosa kimi obrazlar da daxildir.\nMifoloji varlıqlar öz varlığını ya yeraltı səltənətdə, ya da kosmik dünya modelinin uyğun qismlərində davam etdirirlər. İnsanlar bu varlıqlarla istənilən yerdə deyil, ancaq bəlli məkanlarda – suyu qurumuş çayda, xaraba hamamda və ya dəyirmanda, meşədə, qəbirstanlıqda və s. bu kimi marginal zonalarda qarşılaşırlar. Bu gün də həmin məkanlar insanların təsəvvüründə qorxulu məkan kimi qalmış və həmin varlıqlardan qorunmaq üçün insanlar qeyd olunan məkanların yanından “pissimmillah” deyərək keçirlər. Bədii əsərlərdə, incəsənətin bir çox sahələrində həmin məkanların qaçaq-quldurların toplaşdığı, şər-xəta məkanı kimi təsvir olunması da, həmin təsəvvürdən qaynaqlanır.\n© Mixayıl Vlasov/Milli İncəsənət Muzeyi, 1961\nAzərbaycan folklorunda Xıdır Nəbi (İlyas) obrazı


"Təkcə mən yox, hamı təəccüblənir ki, Azərbaycan bu qədər az itkilər hesabına qələbəyə nail olub” - Rusiyalı ekspert » Milliirs.az\nTarix:5-12-2020, 07:50 Baxış Sayı:98 Kateqoriya:gundem / cemiyyet\nİ.Korotçenko deyib: “Ermənilər gözləyirdilər ki, əsas zərbə mərkəzdə, Ağdam şəhəri istiqamətində, yaxud da birbaşa bütün təmas xətti boyunca endiriləcək. Azərbaycan əsas zərbəni cənubda endirdi, orada müdafiə xəttini yardı və dayanmadan irəliyə - şimala doğru, Şuşa şəhərinə çatanadək hücuma keçdi. Şuşanın süqutundan sonra isə, məlum olduğu kimi, tərəflər Rusiyanın vasitəçiliyi ilə döyüş əməliyyatlarının dayandırılması barədə razılığa gəldilər”. //moderator.az//\nMehriban Əliyevanın tapşırığı struktur islahatlarının... - Ekspert


22 Mart 2021 10:11\n3 282 Baxış\nArtıq çəki bir çox xəstəliyin gedişatını ağırlaşdırır, ancaq pəhrizlər və digər yollarla arıqlamaq müəyyən yaşa qədər mümkündür. Bir həddən sonra arıqlamaq sağlamlıq problemlərinə yol aça bilər.\nPublika.az xəbər verir ki, bu barədə gerontoloq Yuri Konev xəbərdarlıq edib. Mütəxəssis qeyd edib ki, məhdudiyyətlər insan orqanizmindəki yaşla bağlı dəyişikliklərə səbəb olur. Sürətli arıqlama üsulları metabolizmə təsir edir - gənc orqanizmlər üçün bu, problem deyil, yaşlılar üçün təhlükəli ola bilər.\n“Bu barədə ümumi fikir mövcuddur ki, yaşlı insanların arıqlaması zərərli ola bilər. Maddələr mübadiləsinin dəyişikliyi fizioloji parametrlərin dəyişməsinə səbəb olur. Bu göstəricilər yaşlı insanın sağlamlığına mənfi təsir edəcək. Hər kəsə fərdi yanaşmaq lazımdır, ən azından təxminən 60 yaşa qədər arıqlamağa çalışmalısınız”, - Konev “Sputnik” radiosuna müsahibəsində bildirib.\nGerontoloq yaşla birlikdə qida miqdarının azaldılmalı olduğunu qeyd edib, çünki enerji tələbatı da azalır. Bununla birlikdə, çox yeməyə vərdiş edənlər üçün bioloji yaddaş işləyəcək və genişlənmiş mədə hər zaman qida tələb edəcək.


Arifin sözü » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nArif olan şəxs ömrünü qəflət və çirkabda keçirmiş bir nəfərdən soruşdu: Sən böyüksən, yoxsa saqqalın...?\nDedi: Mən saqqalımdan əvvəl dünyaya gəlmişəm. Arif dedi: Sənin saqqalın qaralıqdan ağlığa doğru yönəlib. Amma sən hələ də çirkin əxlaqından dönməmisən. Vay olsun sənə! Qəlbin günahdan qaralıb. Saqqalın isə səndan sonra vücuda gəldiyi halda kamal kəsb etməkdə səni qabaqlayıb, sən isə dəyişməmisən.\n“Hər kəsin iki günü eyni olsa, o aldanmışdır. Hər kəsin sonrakı günü əvvəlki günündən pis olsa, o məlundur. Hər kəs mənəviyyat cəhətdən özündə naqislik hiss etsə, o şəxsə ölüm yaşamaqdan yaxşıdır.”\nAllah (c.c) Quranda buyurur:\n“Axirət üçün azuqə götürün. Ən yaxşı azuqə təqvadır. Ey ağıl sahibləri, məndən qorxun.”\n“Çəkinin o gündən ki, həmin gün heç kim başqasının əvəzinə cəzalandırılmayacaq.”\nPeyğəmbər (s) buyurub: “Ümmətim əsasən iki şeyə xatir cənnətə daxil olar. Biri təqva, o birisi isə yaxşı əxlaqdır.”\nİmam Rza (ə) buyurur: “Hər kəs təqva və vərə sahibi olmasa, dinə də sahib deyil.”\nİmam Baqir (ə) buyurub: “Həqiqətən, Allah-təala buyurur ki, izzətimə, cəlalıma, əzəmətimə və uca məqamıma and olsun, əgər bir bəndə mənim istəyimi öz istəyindən üstün tutsa, onun bütün ehtiyaclarını öhdəmə götürərəm. Yer və göy onun ruzisinə zamindirlər. Mən müxtəlif yollarla onun ruzisini yetirərəm.”\nMəsumların Nurlu Kəlamlarından (181-200)\n1 noyabr 2012 17:32\n1 noyabr 2012 14:34\n1 noyabr 2012 01:33\n1 noyabr 2012 00:56\nxebere gore twk).....\n31 oktyabr 2012 22:10\n31 oktyabr 2012 21:30\n31 oktyabr 2012 21:10\n31 oktyabr 2012 21:05\n31 oktyabr 2012 20:38\n31 oktyabr 2012 20:37\n31 oktyabr 2012 20:36\n31 oktyabr 2012 20:35


Lukaşenko yeni hökumətdən Rusiyadan asılılığı azaltmağı istədi\n19:05 04.06.2020 (Yenilənib 19:47 04.06.2020)\nGürcüstanda yeni rekord – Yoluxanların sayı kəskin artdı\nSon 24 saat ərzində qonşu ölkədə virusa yoluxmuş 40 pasiyent sağalaraq evə buraxılıb. Ümumilikdə xəstəlikdən sağalanların sayı 1705-ə çatıb, 25 nəfər isə ölüb\nBAKI, 24 sentyabr — Sputnik. Son bir sutka ərzində Gürcüstanda koronavirusa yeni 259 yoluxma faktı qeydə alınıb. Sputnik Azərbaycan "Stopcov"a istinadən xəbər verir ki, ümumilikdə bu ölkədə koronavirusa yoluxanların sayı 4399-a çatıb.\nSon 24 saat ərzində qonşu ölkədə virusa yoluxmuş 40 pasiyent sağalaraq evə buraxılıb. Ümumilikdə xəstəlikdən sağalanların sayı 1705-ə çatıb, 25 nəfər isə ölüb.\nXatırladaq ki, koronavirus infeksiyası ötən ilin dekabrında Çinin Uhan şəhərində yayılmağa başlayıb. Hazırda virus dünyanın əksər regionları və ölkələrində yayılıb. Dünyada koronavirus infeksiyasına indiyədək yoluxanların sayı 31,8 milyonu keçib, 973 mindən çox adam isə virus səbəbilə ölüb.\nGürcüstan, Koronavirus, epidemiya, COVID-19\nKoronavirusa yoluxanların sayı yenə artdı\n10:43 24.09.2020 (Yenilənib 10:58 24.09.2020)\nKoronavirusa yoluxmaların sayına görə ilk pillədə ABŞ qərarlaşıb ki, bu ölkədə xəstələrin sayı 6 milyon 934 min 205 nəfərə çatıb\nBAKI, 24 sentyabr — Sputnik. Dünyada koronavirusa yoluxanların sayı 31 867 173 milyonu keçib. Bu barədə Sputnik Azərbaycan Cons Hopkins Universitetinin saytına istinadən xəbər verir.\nMəlumata əsasən, virusa yoluxmuş 976 331 nəfər vəfat edib, 21 979 888 xəstə isə sağalıb.\nKoronavirusa yoluxmaların sayına görə ilk pillədə ABŞ qərarlaşıb ki, bu ölkədə xəstələrin sayı 6 milyon 934 min 205 nəfərə çatıb. Avropada virusa yoluxanların sayına görə Rusiya ilk yerdədir. Belə ki, bu ölkədə 1 117 487 yoluxma qeydə alınıb.\nölüm, yoluxma, dünya, Koronavirus, epidemiya, COVID-19\nAzərbaycanda daha 10 şagird koronavirusa yoluxub-Nazirlik


Şakira Bakıda möhtəşəm şou təqdim edib: "Körpəm mənimlə birlikdə oxuyur və oynayır" (FOTO)\nŞakira Bakıda möhtəşəm şou təqdim edib: "Körpəm mənimlə birlikdə oxuyur və oynayır" (FOTO)\nMədəniyyət 15 Oktyabr 2012 04:07 (UTC+04:00)\nAzərbaycan, Bakı, 15 oktyabr /Trend, müxbir V.İmanov/\nUlduzun səhnəyə çıxmaqdan əvvəl iki "Qrammy" mükafatının sahibi olan kanadalı R&B və soul ifaçısı Melani Fayona "Change The Records", "The MF Life", "Fool For You" kimi mahnılarla çıxış edib.\nHamiləliyin altıncı ayında olan müğənni bir çox rəqs hərəkətlərindən imtina etməli olub. Buna baxmayaraq Şakira səhnədə çox fəal idi və tez-tez su içib. "Körpəmlə birlikdə səhnəyə ilk dəfə çıxdıq. Özümüzü çox yaxşı hiss edirik və körpəmin mənimlə bir yerdə oxumağını və oynamağını hiss edirəm", deyə o bildirib.\nŞakiranın rəqs qrupu ilə birlikdə təqdim etdiyi konsert ingilisdilli və Latın Amerikalı mahnılardan ibarət olub. Müğənni "Loca" , "Whenever, Wherever", "She Wolf" "Hips Don't Lie", "Underneath Your Clothes ", "La Tortura", "Don't Bother" mahnılarını xüsusi effektlər və lazer şousunun müşayiəti ilə ifa edib.\nBayram gecəsinin sonunda Şakira Waka Waka (This Time For Africa) mahnısını ifa edib, və "I love you Baku!" söyləyərək zala hava öpüşü göndərib.\nQeyd edək ki, Şakira səhnəyə ölkəsi Kolumbiyanın bayrağı ilə çıxıb.


Luxury Baku: Bottega Veneta Fall 2011 Womenswear\nDaha çox dəri çanta, klarç və aksesuarları ilə modasevərlərin qəlbinə yol tapan marka, bu dəfə də ənənəsinə sadiq qalaraq möhtəşəm kolleksiya təqdim etdi. Kolleksiyanı izləməyə başladığımda, ilk geyimlər məni çox da təəccübləndirmədi. Normal, klassik, rəngarəng yun geyimlər. Birazda rəngləndrilmiş Chanel havası hiss olunurdu. Lakin, bir müddət sonra kolleksiyanın ahəngi tamamən dəyişdi. Biri-birini əvəzləyən qarışıq rəng kombinasiyonuna malik möhtəşəm donlar,tül və məxmər detalları,kiçik kardiqanlar və s. Bütün bu geyimlərdə xanımlar sanki məşhur rəssamların portiretlərindən çıxmış kimi gözəl və kübar görsənirdilər.\nNəhayət kolleksiyanın kuliminasiya nöqtəsi son dörd couture geyim idi. Bu cür geyimlər tamamən Bottega Veneta kolleksiyasına yaddır. Dizayner bir ilkə imza ataraq, böyük risk alıb amma məncə çox uğurlu alınıb. Üst hissəsi korset, alt hissəsi atlas bu geyimlərə hətta möhtəşəm də demək olar. Mən çox bəyəndim, əminəm ki, bir çoxlarınız mənimlə razısınız.\nHər sezon markanın ən ikonik klarçı olan knotlara başqa rəng və gözəllik verən dizayner bu dəfə də bu işin öhdəsindən layiqincə gəldi. Bu çanta və klarçlar yaxın zamalarda xanımların qarderoblarının ən vacib parçalarına çevriləcək. Əminəm ki, bu çanta və geyimlərin bir çox modeli Bakıdakı Bottega Veneta butikinə də gələcək.Kolleksiyaya şəxsi qiymətim 10 üzərindən 9.


Skopelos Sklavos Studiyaları, Skopelos Mənzilləri, SKOPELOS.COM\nSklavos Studios çimərliyin yaxınlığındadır və çiçəklənmiş bir bağ və daş döşənmiş xiyabanlar və daş skamyaları olan günəşli bir terras var.\nCib Telefonu: + 30 6946054826\nOrta telefon: + 30 24240 33976\nSkopelos Sklavos Studios, Skopelos Mənzillər və Studios, qullar studiyaları skopelos, skopelos studiyaları, Neo Klima Elios, Skopelos, Northern Sporades, Yunanıstan\n200 metr məsafədə yerləşir Neo Klima Çimərlik, Sklavos Studios inkişaf edən bir bağ və daş döşənmiş xiyabanlar və daş skamyaları olan günəş terrası. Üstəlik, Egey dənizi və şamla örtülü dağların mənzərələri olan özünəməxsus yeməkləri təqdim edir.\nKondisioner studiyaları və mənzillər ailə tərəfindən idarə olunan Sklavos Studiosu, Skopelos adasında yemək sahəsi, qəhvə hazırlayıcısı, soyuducu və tosteri olan mətbəx ilə bir balkon var. Bundan əlavə, hər bir hissə bir dəmir və TV ilə təchiz edilmişdir. Şəxsi vanna otağı duş və saç qurutma maşını ilə gəlir. Pulsuz Wi-Fi ictimai yerlərdə mövcuddur.\nQonaqlar döşəməli terrasda istirahət edə bilərlər, gənc qonaqlar isə vaxtlarını meydançada keçirə bilərlər yaşayış. Bağ, Sklavosda Studios, açıq havada bir pergola və yemək sahəsi olan daşdan hazırlanmış barbekü qurğuları təklif edir əyləncə. Pulsuz park yeri də mövcuddur.\nƏtrafdakılar basketbol və futbol sahələri təklif edir, kayak isə Neo-da mövcuddur Klima Çimərlik.\nThe çimərliklər of Adrina, Kastani, Panormos və milia 1.5 km arasındadır. Qlossa limanı isə 15 dəqiqəlik bir məsafədədir Skopelos qəsəbəsi maşınla 30 dəqiqə məsafədədir.\nNeo Klima 370 03 www.sklavos-studios.gr, Skopelos, Neo Climate, Yunanıstan\nPanormos Beach Otel Skopelos\nAnna Maria - Vanessa Deluxe Mənzillər


Yalçın Rzazadə: Sənət olmayanda bədən gedir qabağa » Kiosk Azərbaycan | Kiosk.com.az\nYalçın Rzazadə: Sənət olmayanda bədən gedir qabağa\nXalq artisti Yalçın Rzazadə ARB TV-də yayımlanan “Virtual həyat” proqramında qonaq olub. Digər ifaçıların onun...\n26-01-2018, 11:27 | 285 dəfə baxılıb.\nXalq artisti Yalçın Rzazadə ARB TV-də yayımlanan “Virtual həyat” proqramında qonaq olub.\nDigər ifaçıların onun mahnılarını oxumasından danışıb və narazı olduğunu bildirib:\n“Mahnılarımı oxuyanda yaxşı oxumalıdırlar. Ya gərək yaxşı oxuyasan, ya da oxumayasan. Tamaşaçı həmin ifanı eşidən kimi deyir ki, bu mahnını filankəs yaxşı oxumuşdu, bu niyə oxudu? Həmin müğənnilər mahnının səviyyəsini salırlar. Mənim mahnılarımı oxuyanda mütləq məsləhət eləsinlər. Mən heç vaxt demərəm ki, oxuma! Səsinə qulaq asıb deyərəm ki, bunu ifa etmə, o biri mahnım sənə daha çox uyğun olar.\nSənət olmayanda bədən gedir qabağa, arxada isə istedad yoxdur. Bu, Rusiyada da belədir, Türkiyədə də belədir. Sənət yoxdur, hamısı atlanır-düşür, musiqi isə burdan gəlir, burdan gedir. Mən yüzlərlə mahnı eşidirəm ki, orda musiqi yoxdur”.\nPensiyaçılar artımı fevralda alacaqlar\nİran XİN: ABŞ-ın nüvə doktrinası bəşəriyyətin məhvinə gətirib çıxara bilər\nPolitoloq: Makron erməni lobbisinin tələsinə düşmədi\nBakıda qadın polisdən məşuqunu tapmağı xahiş edib\nDilarə açıq-saçıq şəkillərindən danışdı: "Yaxşı bədənim var, göstərməsəm..."


Lənkəranda sahibkarlar üçün treninq keçirilib - AZƏRTAC – Azərbaycan Dövlət İnformasiya Agentliyi\nİqtisadiyyat Nazirliyinin Bakı Biznes Tədris Mərkəzinin Lənkəran nümayəndəliyinin təşkilatçılığı ilə sahibkarlar üçün treninq keçirilib.\nNazirliyin mətbuat xidmətindən AZƏRTAC-a bildiriblər ki, treninqdə "Made in Azerbaijan" brendinin yaradılması, brendləşmənin xüsusiyyətləri, məhsulların keyfiyyətinin yüksəldilməsi, istehsal sahələrində biznesin təşkili və səmərəli idarə edilməsi, investisiya təşviqi sənədini almış hüquqi şəxslərə və fərdi sahibkarlara texnikanın, texnoloji avadanlıqların və qurğuların idxalı üçün təsdiqedici sənədin verilməsi Qaydası, investisiya təşviqi sənədinin alınması üçün hüquqi şəxslər və fərdi sahibkarlar tərəfindən investisiya layihəsinin (biznes planın) tərtib edilməsinə dair Metodiki Tövsiyələr, investisiya təşviqi ilə bağlı sahibkarlıq subyektləri tərəfindən təqdim edilmiş məlumatların qiymətləndirilməsinə dair Metodiki Təlimat və sair barədə ətraflı məlumatlar iştirakçıların diqqətinə çatdırılıb.\nTədbirdə, həmçinin İqtisadiyyat Nazirliyi tərəfindən göstərilən elektron xidmətlər barədə məlumat verilib. Bu xidmətlərin bəziləri "E-hökumət" portalına (www.e-gov.az) inteqrasiya olunub. Bununla yanaşı, iştirakçılara apellyasiya şuraları, sahibkarların təkrar şikayətlərinə baxılması prosedurları və sair barədə ətraflı məlumat verilib.\nTədbir çərçivəsində "Made in Azerbaijan" brendinin yaradılması və inkişafı", "İnvestisiya təşviqi sənədinin verilməsi Qaydası" üzrə təqdimatlar keçirilib, iştirakçıları maraqlandıran suallar cavablandırılıb.\nAZERTAG.AZ :Lənkəranda sahibkarlar üçün treninq keçirilib


“AZAL ziyanla işləsə də, “Canik”in Qara dəniz sahillərində otelləri, Türkiyədə mülkləri...” - Pia.az\nDağlıq Qarabağın Azərbaycanlı İcması İctimai Birliyi fəaliyyətini dayandırır\nCeyhun Bayramov AQEM-in icraçı direktoru ilə görüşüb 15:00\n“Cahangirin çöldə qalması və dövlətə bu qədər zərbə vurması yolverilməz haldır”.\nBu fikirləri “Azərbaycan Hava Yolları” QSC-nin (AZAL) 2020-ci ili 76,4 milyon manat zərərlə başa vurmasına münasibət bildirən Müasir Müsavat Partiyasının (MMP) sədri Hafiz Hacıyev Yenicag.az-a açıqlamasında deyib.\nOnun sözlərinə görə, bu durum üçün məsuliyyət daşıyan AZAL-ın rəhbəri Cahangir Əsgərovun fəaliyyəti yoxlanılmalı, ciddi tədbirlər görülməlidir:\n“AZAL-ın prezidenti “Canik” təcili həbs olunmalı və dövlətə vurduğu ziyanın qarşılığında onun Gürcüstanın Qara dəniz sahillərində, Poti limanında tikdirdiyi otellər müsadirə olunmalıdır.\nAzərbaycan xalqından oğurladığı pullar hesabına xanımının adına “Qazel” şirkəti yaradıb, AZAL-ın təyyarələrində satılan həmin şirkətin “duxi”lərini də onun başına tökmək lazımdır ki, yaxşı iylənsin.\nFikrimcə, onların özbaşınalığına son qoymaq üçün qəti tədbir görülməlidir. Bu qədər bahalı bilet satan şirkət niyə belə ziyanla işləməlidir? Düşünürəm ki, bu, özbaşınalığın, saymazlığın son həddidir.\nOna görə də bu gün Cahangirin çöldə qalması və dövlətə bu qədər zərbə vurması yolverilməz haldır. Necə ola bilər ki, keçmiş Baş prokuror Zakir Qaralov iki milyardı oğurlayıb, Cahangir də dövlətə bu qədər ziyan vurub getsin…\nCənab prezident də dəfələrlə deyib ki, AZAL-a iri həcmdə dotasiya verilir. Sual yaranır, bəs o pullar hara gedib? Deyim ki, o pullar xarici ölkələrdədir, o cümlədən Gürcüstanda otel biznesinə yatırılıb. Bu otellər, onun Türkiyədəki, başqa ölkələrdəki mülkləri əlindən alınmalıdır.\nDaha sonra isə araşdırma aparılmalıdır ki, Cahangirin rəsmi maaşı müxtəlif ölkələrə investisiya qoymaq, o otelləri tikdirmək, xaricdə mülklər almaq üçün yetərlidirmi? Dediyim kimi, “Canik” təcili həbs edilməli, bütün əmlakı müsadirə olunmalıdır”.\nÇinin bəzi şəhərlərində COVID-19-a görə obyektlər bağlanır\nBoris Conson istefa verməyəcək: Nazirlərsə bir-bir ərizə yazırlar - Yenilənib


Rusiyada artilleriya anbarında PARTLAYIŞ: yaralılar var - YENİLƏNİB\nRusiyanın Krasnoyarsk diyarının Açinsk şəhərində hərbi hissənin artilleriya anbarında baş verən partlayışlarda 4 nəfər xəsarət alıb.\nAPA-nın RİA Novosti agentliyinə istinadən verdiyi məlumata görə, yaralılardan ikisi Açinsk şəhər xəstəxanasına yerləşdirilib. Xəstəxanadan bildirilib ki, tibbi yardım göstəriləndən sonra onlar evə buraxılacaqlar.\nPartlayış baş verən anbarda 45 min mərminin olduğu bildirilir.\nRusiya Fövqəladə Hallar Nazirliyindən verilən məlumata görə, anbarın yaxınlığında yerləşən yaşayış məntəqələrində yaşayanların təxliyəsinə qərar verilib.\nArtıq Yeni Uluy və Kamenka kəndlərindən əhalinin təxliyəsinə başlanılıb.\nRusiyanın Krasnoyarsk diyarının Açinsk şəhərində hərbi hissənin ərazisində partlayış və yanğın baş verib.\nAPA “RİA Novosti”yə istinadən xəbər verir ki, Vahid Dispetçer Xidmətinin məlumatında bildirilir ki, bütün rəhbərlik hadisə yerinə yollanıb. Təxliyyə haqda hələlik məlumat yoxdur. Hadisə baş verən ərazinin yaxınlığında Kamenka kəndi yerləşir.\nİlkin məlumata görə, yanğın artilleriya anbarında qeydə alınıb. Yanğının mərmi partlaması nəticəsində baş verdiyi bildirilir.\nAçinsk şəhərinin yerli hökumət nümayəndələri əhaliyə hərbi hissə tərəfə getməməyi məsləhət görüb.


Seçkilərdə “Ölüf-ölüf derəm saa… qavır daşı da var…” sözlərilə məşhurlaşan Qazax sakini: “Bu necə işdir ki…” – Həmin VİDEO » Fakt İnformasiya Mərkəzi\nBu sözləri sosial şəbəkələrdə fevralın 9-da keçirilən Milli Məclisə seçkilər günü “Ölüf-ölüf derəm saa… qavır daşı da var…” ifadələri ilə məşhurlaşan Qazax rayon sakini Xanlar Lalayev deyib. O qeyd edib ki, evinə özünün, 7 il əvvəl boşandığı həyat yoldaşının, qardaşının və onun da 3 il əvvəl ayrıldığı keçmiş həyat yoldaşının adına çağırış vərəqəsi göndərilib:\nXatırladaq ki, ötən gün Mərkəzi Seçki Komissiyasının iclasında sözügedən video müzakirə olunub. Komissiya üzvü Bəxşeyiş Əsgərov videoda qadının öldüyü ifadəsinin məcazi mənada səsləndirildiyini deyib. O qeyd edib ki, biz bir neçə mənbədən həmin qadının həyatda olduğu dəqiqləşdirilib. (modern.az)\nQazax sakini koronavirusun dərmanını tapdı — "Çinə də göndərə bilərəm" - ...\nQardaş ailəli bacısının ərə getmək istədiyi kişini öldürdü — Bakıda dəhşətl ...\nBakıda evdən qadının skeleti tapıldı – 2 il əvvəl ölüb\nQadının adına profil açıb şəkillərini paylaşdı\nBu uşaq iki aydır küçələrdə yaşayır – VİDEO\nBakıda aptekdə qadının oğurluğu kameraya düşdü – VİDEO


Vəkilliyin durumu Varşavada müzakirə edilib » www.7GUN.az\nAzərbaycanda vəkillik institutunun durumu Beynəlxalq Vəkillər Assosiasiyasının İnsan Hüquqları İnstitutunun (IBAHRI) təşkilatçılığı ilə Varşavada müzakirəyə çıxarılıb.\nSentyabrın 12-də Varşavda ATƏT-in insan haqları və demokratiyaya dair illik konfransı çərçivəsində keçirilən müzakirələrdə Rusiya, Qazaxıstan, Tacikstan, Belorus və Paris Vəkillər Kollegiyasının rəsmiləri və ATƏT məkanına daxil olan ölkələrdən gəlmiş vəkillər, hüquqşunaslar iştirak ediblər.\nMüzakirələr zamanı Azərbaycanda vəkilliyin durumu ilə bağlı müstəqil hüquqşunas Nicat Məmmədbəylinin çıxışı dinlənilib. 7GUN.az xəbər verir ki, çıxışı və ümumiyyətlə müzakirələrin məzmunu barədə Turan-a N.Məmmədbəyli özü məlumat verib.\nN.Məmmədbəyli Azərbaycanda son zamanlar vəkillik sahəsindəki gəlişmələrdən danışıb. O, qeyd edib ki, 2017-ci ildə vəkilliklə bağlı qanunvericiliyə dəyişiklik edilib. Həmin dəyişikliklə nümayəndəlik institutunun fəaliyyəti məhdudlaşdırılıb, Vəkillər Kollegiyasının üzvü olmayan şəxslərin məhkəmələrdə vətəndaşların hüquqlarını müdafiə etməsinə qadağa qoyulub. Çıxışçı həmçinin, vəkillərin sayının azlığından, adambaşına düşən vəkil sayı parametri üzrə Azərbaycanın aşağı göstəricilərə malik olmasından bəhs edib.\nVəkillərə, xüsusilə siyasi məzmunlu işlərə çıxan vəkillərə basqılar, onların Vəkillər Kollegiyasından uzaqlaşdırılması məsələsi də müzakirələrdə vurğulanıb. N.Məmmədbəyli 10-a yaxın azərbaycanlı vəkilin qanuni əsas olmadan, prokurorluğun müraciəti əsasında Vəkillər Kollegiyasından uzaqlaşdırıldığını bildirib. Onun szölərinə görə, cəzalandırılan vəkillər siyasi motivlərlə həbs edildiyi bildirilən, hüquq müdafiə təşkilatlarının "siyasi məhbus" elan etdikləri şəxslərin vəkilləri olublar.\nN.Məmmədbəyli Azərbaycanda vəkillərin etik davranış kodeksinin problemli oldugunu, vəkillərin ifadə azadlığını məhdudlaşdıran məzmun daşıdığını vurğulayıb.\nKonfrans vəkilliyin durumunun yaxşılaşdırılması yolları ətrafında müzakirələrini davam etdirir.\n2017-ci ilin sonundan Azərbaycanda məhkəmələrə yalnız Vəkillər Kollegiyasının üzvü olan vəkillər çıxa bilərlər. Bundan başqa hüquqi şəxslərin kollegiya üzvü olmayan hüquqşunaslarının məhkəmələrdə təmsilçiliyinə icazə verilir.\nAzərbaycanda vəkillərin sayının 1500 nəfərə yaxın olduğu bildirilirı.\nBunun fonunda son 7 ayda xeyli vəkilin fəaliyyəti dayandırılıb. Onların arasında Yalçın İmanov, Əsabəli Mustafayev, Nemət Kərimli, Fəxrəddin Mehdiyev və başqaları var. Y.İmanov istisna olmaqla, digərlərinin fəaliyyətinə birillik məhdudiyyət tətbiq olunub.\nBuna qədər isə Aslan İsmayılov, Xalid Bağırov, Əlayif Həsənov, Namizəd Səfərov, Müzəffər Baxışovun vəkillik fəaliyyətinə xitam verilib. Son olaraq vəkil İradə Cavadova cəzalandırılıb.\nBu yaxınlarda isə Baş Prokurorluğun vəkil Elçin Sadıqovla bağlı tədbir görülməsi üçün Vəkillər Kollegiyasına müraciət etdiyi bildirilir.\n"Bizdə Tağı Hüseynov adlı vəkil yoxdur"-Vəkillər Kollegiyası


Bu meyvə ürəyin dərmanı hesab olunur\n18:44 15.11.2016 Qısa URL\nDamarları genişləndirir, qan dövranını yaxşılaşdırır, qanda "pis" xolesterolun səviyyəsini aşağı salır\nBAKI, 15 noy — Sputnik. Bu meyvənin adı berqamotdur. Berqamot sitrus meyvələrinə aiddir. Lakin digər sitrus meyvələri ilə müqayisədə berqamotu acı dada görə çiy halqa yemirlər. Sputnik bu barədə saglamolun.az-a istinadən xəbər verir.\nBerqamot və berqamot çayı ürək üçün olduqca faydalıdır — damarları genişləndirir, qan dövranını yaxşılaşdırır, qanda "pis" xolesterolun səviyyəsini aşağı salır. Həkimlər bu çayı ürək xəstəlikləri olan insanlara müalicəvi vasitə kimi tövsiyə edirlər.\nBundan əlavə berqamot çox güclü mikrob və virus əleyhinə təsirə malikdir, orqanizmdə iltihabı azaldır, immun sistemini möhkəmləndirir. Soyuqdəymə və qripp zamanı berqamot çayı çox yaxşı kömək edir — qızdırmanı salır, xəstənin vəziyyətini yüngülləşdirir.\nBerqamot sinir sisteminə də çox müsbət təsir edir — stresi azaldır, əhval-ruhiyyəni yaxşılaşdırır, baş ağrıları azaldır. Berqamot şəkərin səviyyəsini tənzimləyir və bu səbəbdən şəkərli diabetdən əziyyət çəkənlər üçün çox faydalıdır. Berqamot kişilərdə potensiyanı yaxşılaşdırır.\nmeyvə, sağlamlıq, ürək, berqamot, sitrus


Balaca qara baliq\nYüklə 49,15 Kb.\nölçüsü 49,15 Kb.\nÇillə axşamı idi. Qoca Balıq dəryanın dibində nəvə-nəticələrini ətrafına toplayıb onlara nağıl danışırdı:\n– Biri var idi, biri yox idi, bir Balaca Qara Balıq var idi. O anası ilə birlikdə kiçik bir arxda yaşayırdı. Arxın suyu dərəyə axırdı. Balaca Qara Balıqla anasının bir qara daşın dalında, yosunların arasında evləri var idi. Ana və bala səhərdən axşama qədər bir-birinin dalına düşüb üzür, hərdən başqa balıqlara qoşulub sürətlə balaca bir yerdə gəzişir və geri qayıdırdılar. Qara Balıq anasının bircəsi idi.\nBir neçə gün idi ki, o, fikrə dalır, az danışırdı. könülsüz və tənbəl-tənbəl o tərəf-bu-tərəfə gedir, geri qayıdırdı. Çox vaxt anasından xeyli geri qalırdı. Anası əvvəlcə elə bilirdi ki, sadəcə olaraq balasının kefi yoxdur, bu kefsizlik tezliklə keçib gedəcəkdir. Lakin… Demə, Balaca Balığın dərdi varımış…\nBir gün səhər tezdən, günəş doğmamış, Balaca Balıq anasını yuxudan oyadıb:\n–Anacan, –dedi, sənə bir neçə kəlmə sözüm var.\n–Eh, sən də vaxt tapdın! Danışmağı sonraya saxla. Yaxşı olar ki, gəzməyə çixaq, –deyə Ana Balıq gözlərini ovuşdurdu və əsnədi.\n–Yox, anacan, mən daha belə gəzməyi istəmirəm. Gərək burdan gedəm, –deyə Balaca Balıq etiraz etdi.\nAnası heyrətlə ona baxıb soruşdu:\n–Doğurdan getmək istəyirsən?\n–Bəli, anacan, hökmən getməliyəm!\n–Axı, alaqaranlıqda hara getmək istəyirsən?\n–İstəyirəm, gedim görüm, arx harada qurtarır. Bilirsənmi, anacan, uzun müddətdir ki, fikirləşirəm, görəsən arx harada qurtarır? Amma indiyə qədər bir nəticəyə gələ bilməmişəm.\nDünən gecədən gözümü yummayıb hər şeyi götür- qoy etmişəm. Belə qərarə gəlmişəm ki, özüm gedib arxın qurtaracağını tapım. Bilmək istəyirəm başqa yerlərdə nə var, nə yox…\n–Mən də uşaq olanda belə fikirlərə düşmüşəm, balacan! Arxın nə əvvəli var, nə axırı. Elə gördüyün nə varsa odur. Arx həmişə axır və qurtarmır.\n–Yox, anacan, belə deyil. Hər şeyin axırı var. Məsələn, gecə sona çatır, həftə, ay, il… Məgər bunların sonu olmur?\nBalaca Qara Balığın qızışdığını və dil ağıza qoymayıb danışdıqını görən ana Balıq dedi:\n–Boş-boş sözləri bir kənara qoy, dur gəzməyə çıxaq. İndi danışmaq yox , gəzib dolanmaq vaxtıdır.\n–Yox, ana, mən belə gəzintilərdən yorulmuşam. Burdan uzaqlaşmaq və başqa yerlərdə nələr olduğunu bilmək istəyirəm. Birdən elə bilərsən ki, bunları mənə kimsə öyrədib, yox, ana, çoxdan bu fikrə düşmüşəm. Əlbəttə, ondan-bundan çox şeylər öyrənmişəm. Məsələn, bunu başa düşmüşəm ki, balıqların çoxu həyatlarını boş-boşuna keçirdiklərindən gileylənirlər. Daim ah-nalə edir, hər şeydən şikayətlənirlər. Bilmək istəyirəm görüm həyat elə bir qarış yerdə o yan-bu yana gedib qayıtmaqdanmı, qocalıb heç nə görməməkdənmi ibarətdir, yoxsa başqa dünya da mövcuddur?\n– Balaca, dəli olubsan? Dünya! Dünya! O başqa dünya nə deməkdir? Dünya elə həmin dünyadir ki, biz yaşyırıq, həyat da ki, elə gördüyün yaşayışdan ibarətdir!\nBu zaman iri bir balıq onların evinə yaxınlaşdı:\n– Qonşu, –dedi,–uşaqla nəyin üstündə belə höcətləşirsən? Deyəsən, bu gün gəzmək fikriniz yoxdur?\nAna Balıq qonşunun səsini eşidib cavab verdi:\n–Gör, zəmanə necə dəyişib?! Uşaqlar öz analarına cib-cib öyrətməyə başlayıblar.\n–Necə məgər? –deyə qonşu iri Balıq soruşdu.\n–Gör bu cırtdan haralara getmək istəyir?! Hey deyir ki, istəyirəm gedim görüm dünyada nələr olur? Nə bilim, axmaq-axmaq sözlər!\nQonşu iri Balıq:\n–Balaca,–dedi,–de görüm sən nə vaxtdan belə filosof və alim olubsan ki, bizim xəbərimiz yoxdur?\nBalaca Balıq dedi:\n–Xanım, mən bilmirəm siz alim, filosof nəyə deyirsiniz? Hər gün təkrar olunan cansıxıcı gəzintilərdən cana doymüşam. Belə yorucu həyatı daha davam etdirmək istəmirəm. İstəmirəm ki, bir də gözümü açanda görüm sizin kimi qocalmışam, özü də göz qulaqları bağlı balıqlar kimi qalmışam.\n–Vay,–dedi,–gör bu nələr danışır ?!\nAna Balıq dilləndi :\n–Heç düşünməzdim ki, bir dənə uşağım ola, o da belə çıxa! Bilmirəm, balamın qulağını kim doldurub…\n–Heç kəs mənim qulağımı doldurmayıb. Anlamaq üçün mənim özümün ağlım, görmək üçün də gözüm var!\nQonşu Balıq Balaca Balığın anasına dedi:\n– Bacı, o pıç-pıç danışan İlbız yadındadırmı?–Yaxşı yadıma saldın, yadımdadır! Tez-tez uşağımın yanına gələrdi. Görüm onu gorbagor olsun!\n–Bəsdir, ana! O, mənim dostum idi!\n–Balıqla İlbizin dostluğunu eşitməmişdik, bunu da eşitdik!\nBalaca Balıq :\n– Mən də balıqlarla İlbizin düşmənçiliyini eşidməmişdim! Amma siz o biçarənin başını yediniz!–dedi.\n– Bu, keçmişin söhbətidir.\n– Keçmişi siz özünüz yada saldınız!\n- Elə ölməli idi! Məgər oturub-durub nələr danışdıqları yadından çıxıb?!\n– Onda məni də öldürün! Çunki mən də onun dediklərini deyirəm,–deyə Balaca Balıq gileyləndi.\nAxır ki, nə başınızı ağrıdım, səs-küyün sədası başqa balıqları da oraya çəkib gətirdi. Balaca Balığın sözləri hamını əsəbiləşdirmişdi. Qoca balıqlar bir-bir söhbətə qarışıb Balaca Balığa acıqlandılar:\n–Elə düşünürsən ki, sənə rəhm edərik?!\n–Bir qulaqburması bəsdir!\nBalaca Qara Balığın anası onlara müqavimət göstərdi:\n–Kənara çəkilin! Uşağıma toxunmayın!\nBu zaman balıqlardan bir başqası Balaca Balığın anasına dedi:\n–Xanım, uşağını lazımınca tərbiyələndirmədiyin üçün əzab çəkməlisən!\nQonşu Balıq sözə başladı:\n–Sizinlə qonşu olduğuma xəcalət çəkirəm!\nBaşqa bir balıq dilləndi:\n–Nə qədər ki, bu məlunun işi… Göndərək qoca İlbizin yanına.\nBalıqlar Balaca Balığı tutmaq istədilər. Dostları onu təhlükədən uzaqlaşdırdılar. Anası baş gözünə döyür, ağlayır və deyirdi:\n–Allah, sən saxla! Uşağım əlimdən gedir. nə edim? Başıma haranın daşını salım.?\n–Anacan, mənim üçün ağlama, geridə galmış bu qoca balıqların halına ağla.\nBalıqlar yerbəyerdən çığırdılar:\n–Get! Sonra peşman olsan, daha bizdən incimə!\n–Bunlar cavanlıq əlamətidir. Getmə!\n–Buraların nəyi pisdir?!\n–Başqa dünya yoxdur! Dünya elə gördüyün bu dünyadan ibarətdir. Qayıt!\n–Ağlını başına yığıb getməkdən imtina etsən, onda bilərik ki, doğurdan da başa düşən bir balıqsan!\n–Biz sənə öyrəşmişik, getmə!\nAna Balıq doluxsunaraq dilləndi:\n- Mənə rəhmin gəlsin, bala! Getmə!\nBalaca Balıq onların dediklərinə etina etmədən uzaqlaşdı. Həmyaşıdlarından bir neçəsi onu arxın gölməçəyə tökülən yerinə qədər ötürüb geri döndülər. Balaca Balıq dostlarından ayrılarkən dedi:\n–Görüşənə qədər, dostlar! Məni unutmayın!\n–Heç unudarıqmı? Sən bizi qəflət yuxusundan oyatdın. Bizə elə şeylər öyrətdin ki, heç yuxumuza da girməzdi. Görüşənə qədər, ağıllı və cəsur dost!–dedilər.\nBalaca Balıq şırrımnan aşağı sürüşüb arxa nisbətən suyu çox olan gölməçəyə düşdü. Əvvəlcə özünü itirdi. Sonra üzməyə və gölməçədə dolanmağa başladı. Balaca Balıq bu vaxtadək bu qədər suyun bir yerə yığışdıqını görməmişdi. Suda minlərlə çömçəquyruq gəzirşirdi. Balaca Balığı görən kimi onu məsxərəyə goydular:\n– Bir bunun təhər-tövrünə bax! Sən nə məxluqsan?!\nBalaca Balıq ani olaraq fikirləşib:\n–Xahiş edirəm, təhqir etməyin,–dedi,–mənim adım Balaca Balıqdır. Siz də adınızı deyin, tanış olaq!\nÇömçəbalıqlardan biri dedi:\n–Biz bir-birrimizi ” Çömçəquyruq ” çağırırııq.\nO biriləri yerdən dedilər:\n– Əslimiz, nəcabətimiz var.\n–Dünyada bizdən gözəli tapılmaz! Sənin kimi yöndəmsiz deyilik!\nBalaca Balıq onlara belə cavab verdi:\n–Sizin bu qədər xudpəsənd olduğunuzu bilmirdim. Amma nadanlıq üzündən belə danışdığınız üçün sizi bağışlayıram.\n–Deməli biz nadanıq?\n–Nadan olmasaydınız başa düşərdiniz ki, hər kəs üçün öz təhər-tövrü xoşdur. Allaha şükür, sizin heç adınız da özünüzünkü deyil.\nÇömçəquyruqlar əvvəl əsəbiləşdilər. Sonra Balaca Balığın haqlı olduğunu görüb sözlərini dəyişdilər.\n–Sən özünü nahaq yerə yorusan,–dedilər,–biz səhərdən axşama qədər dünyanı gəzirik, amma özümüzdən, ata və anamızdan, saysız-hesabsız balaca qurdlardan, böcəklərdən başqa heç kəsi görmürük.\nBalaca Balıq soruşdu:\n–Siz ki, gölməçədən qıraqa çıxa bilmirsiniz, dünyanı gəzib dolanmakdan necə dəm vura bilərsiniz?\n– Məgər gölməçədən başqa da özgə dünya var?\nBəs necə? Özünüz fikirləşin, görün yaşadığınız su hardan axıb və sudan kənarda nələr var?\n–Sudan qıraqda da yer olar? Biz indiyə qədər sudan başqa heç yeri görməmişik. Ha, ha, ha! sən dəli olubsan, nədir?!\nBalaca Qara Balığı da gülmək tutdu. Fikirləşdi ki, çömçəquyruqları başa salmadan çıxıb getsin . Sonra belə qərarə gəldi ki, onların anaları ilə də bir-iki kələmə danışsın.\nBu zaman Qurbağanın gur səsi onu diksindirdi. Qurbağa gölməçənin qırağındakı, iri daşın üstündə ötürmüşdü. Suya baş vurdu, gəlib Balığın qarşısında dayandı:\n–Mən buradayam, –dedi, –qulluq?!\n–Möhtərəm xanım, salam!\n–Ey əsl–nəcabətsiz vücud! Nə əllaməlik edirsən? Bunları uşaq görüb axmaq-axmaq danışırsan? Bir belə ömür eləmişəm, görmüşəm ki, dünya elə bu gölməçədən ibarətdir.\nYaxşı olar ki, işinin dalısınca gedəsən, mənim uşaqlarımı yoldan çıxarmayasan.\n–Yuz il də ömür eləsən, yenə geri qalmış, nadan qurbağa kimi qalacaqsan!\nQurbağa hirsləndi və Balaca Qara Balığın üstünə cumdu. Bu zaman gölməçənin dibi bir-birinə qarışdı. Balaca Balıq aldığı təkandan dığırlandı, özünü dərədən axan enli arxda gördü. Dərə əyri-üyrü idi. Dağın başından baxanda dərənin suyunu enli, ağ ipə oxşatmaq olardı. Dərənin bir yerində dağdan qopub arxa düşmüş iri bir daş suyu iki yerə bölürdü. Iri bir kərtənkələ də qarnını daşa söykəmişdi. Günəşin hərarətindən ləzzət alır, suyun təkində ovladığı qurbağanı yeyən iri, yumuru Xərçəngə tamaşa edirdi. Elə bu an oradan üzüb keçmək istəyən Balaca Balığın gözləri xərçəngə sataşdı. O, bərk qorxdu və uzaqdan xərçəngə salam verdi. xərçəng Balaca Balığı görüncə:\n–Nə ədəbli Balıqsan, –dedi, –gəl qabağa. Balaca, gabağa gəl!\n–Mən dünyanı gəzməyə gedirəm,–deyə xərçəngə cavab verdi, canabınızın yeminə çevirilmək istəmirəm!\n–Niyə belə bədbinsən, qorxaqsan, Balaca Balıq?\n–Nə bədbinəm, nə də qorxaq. Gördüklərimi deyirəm.\n- Çox yaxşı, indi de görüm gözlərin nə gördü və əqlin nə kəsdi ki, səni ovlayacağımı xəyalına gətirdin?\n–Özünü bilməməzliyə vurma!\n–Bilirəm, Qurbağanın hərəkətlərinə işarə edirsən. Lap uşaqsanmış ki, baba! Qurbağalarla aram olmadığı üçün onları ovlayıram. Onlar elə xəyal edirlər ki, dünyanın yeganə məxluqlarıdılar və hamıdan xoşbəxtdilər. Istəyirəm onları başa salam ki, dünya kimin əlindədir. Sən isə qorxma, qadası! Gəl qabağa. Qorxma, gəl!\nXərçəng bu sözləri deyib yanlarını basa-basa Balaca Balığa tərəf yeridi.\nXərçəng elə gülməli yeriyirdi ki, Balığı ixtiyarsiz olaraq gülmək tutdu.\n–Ay yazıq,–dedi,–sən heç yeriməyi də bacarmırsan. Hardan bilirsən dünya kimin əlindədir?!\nBalaca Balıq xərçəngdən aralandı. Bu zaman suyun üzərinə kölgə düşdü. Gözlənilməz zərbədən xərçəng səndələyə-səndələyə suyun dibinə batdı. Xərçəngi bu halını görən Kərtənkələni gülmək elə tutdu ki, az qaldı sürüşüb suya düşsün. Xərçəng isə artıq suyun üzünə çıxa bilmədi.\nBalaca Balıq gördü ki, suyun kənarında balaca bir çoban dayanıb ona və Xərçəngə tamaşa edir. Qoyun-keçi sürüsü də suya yaxınlaşdı. “Mə-mə! Bə-bə!” səsləri dərəni başlarına götürdü.\nBalaca Balıq sürünü su içib qurtarana qədər gözlədi. Sürü gedəndən sonra kərtənkələni səsləyib:\n–Kərtənkələcan,–dedi,–mən arxın qurtaracağını axtarmağa gedən Balaca Qara Balığam. Sən bilikli, zəkalı heyvansan. Buna görə də səndən bəzi şeyləri soruşmaq istəyirəm.\n–Xətrin hər nə istəyir, soruş.\n–Yolda məni nərə balıqla, saqqa quşu ilə, Balıqudan quşla çox qorxudublar. Bunlar haqqında bir şey bilirsənsə mənə de!\n–Nərə balıqlar və Balıqudanlar bu tərəflərdə tapılmazlar. Xüsüsilə Nərə balıqlar. Çünki onlar dənizdə yaşayırlar. Amma saqqa quşuna elə bu həndəvərdə rast gəlmək olar. Məbadə aldanıb kisəsinin içərisinə girərsən.\n- Kisə nədir? –Balaca Balıq onun sözünü kəsib soruşdu.\n–Saqqa quşunun boğazının altında xeyli sututan kisə var. Bəzən təcrübəsiz, xam balıqlar suda üzən quşun kisəsinə girib birbaşa qarnına gedirlər. Saqqa quşu tox olanda balıqları kisəsində ehtiyat saxlayır.\n–Deməli, onun qarnına gedəndən sonra xilas olmaq üçün çarə yolu yoxdur?\n–Yoxdur. Kisəni parçalamaqdan başqa heç bir yol yoxdur. Sənə bir xəncər verərəm. Saqqa quşunun çənginə düşəndə dediyim kimi edərsən.\nKərtənkələ qayadakı yarığa sürünüb xəncərlə qayıtdı. Balaca Balıq xəncəri alıb dedi:\n–Kərtənkələ, sən çox mehribansan, bilmirəm sənə necə təşəkkür edim?\n–Canım, təşəkkür nəyə lazımdır, mənim belə xəncərim çoxdur, sənin kimi ağıllı balıqlara bağışlayıram.\n–Məgər məndən qabaq da buradan keçən olub?\n––Çoxları keçib. İndi onlar özləri üçün böyük dəstə düzəldiblər…\nKərtənkələ bunları deyib qulağını daşdakı yarığa dayadı:\n–Di, sağ ol,–dedi,–balalarım yuxudan ayıldığı üçün getməliyəm.\nKərtənkələ yarığa girdi. Balaca Balıq isə çarəsiz qalıb yola düşdü. Hey öz-özünə sual verirdi: “Doğurdanmı arx dənizə tökülür? Saqqa quşun gücü elə mənə çatsın?! Balıqudan quşun bizimlə nə düşmənçiliyi var? ”\nBalaca Balıq üzə-üzə gedir və fikirləşirdi. Yolboyu təzə şeylər görür, öyrənirdi. Şəlalənin başı üstə axmasından həzz alır, yenidən üzürdü. Kürəyində günəşin hərarətini hiss edir və möhkəmlənirdi.\nO, sonra elə bir yerə çatdı ki, burada dərə enlənir, su isə kolluqların arasından axıb gedirdi. Balaca Balıq suyun çoxalmasından ləzzət alırdı. Xeyli gedəndən sonra o, çoxlu balığa rast gəldi. Anasından ayrılandan bəri balıq görməmişdi. Bir neçə Rizə balıq onu dövrəyə aldı və soruşdu:\n–Elə bil qəribsiniz?\n–Bəli, qəribəm. Uzaq yerdən gəlirəm.\nRizə balıqlar dedilər:\n- Hara getmək fikrindəsən?\n–Arxın qurtardığı yeri tapmağa gedirəm.\n- Hansı arxın?\n–Biz buna arx yox, çay deyirik.\nBalaca Balıq heç nə demədi. Rizə balıqlardan biri dilləndi:\n–Xəbərin var ki, Saqqa quşu yolu kəsib?\n–Xəbərim var, bilirəm…\nBaşqa bir rizə balıq soruşdu:\n–Onu da bilirsən ki, Saqqa quşunun nə geniş kisəsi var?\n–Onu da bilirəm.\n–Bunları bilə-bilə yenə getmək fikrindəsən?\n–Bəli, bütün bunları bilirəm və getməliyəm.\nBalıqlar arasında səs yayıldı ki, uzaq yollardan gəlmiş Balaca Qara Balıq çayın qurtaracağını tapmaq istəyir və Saqqa quşundan da qorxmur.\nRizə balıqlardan bir neçəsi Balaca Qara Balıqla getmək istədi, lakin böyüklərin qorxusundan səslərini çıxartmadılar. Hətta onların bir neçəsi Balaca Qara balığa yanaşıb qımıldandı.\n–Saqqa quşu olmasaydı, biz də səninlə gedərdik…\nÇayın qırağında bir kənd var idi. Kəndin qadınları və qızları çayın içində qab-qacaq və paltar yuyurdular. Balaca Balıq onların səs-küyünə bir xeyli qulaq asdi və uşaqların islanmış bədənlərinə tamaşa etdi, sonra yola düzəldi. O qədər getdi ki, axşam oldu. Balaca bir daşın altına girib yatdi. Gecəyarı ayıldı və gördü ki, Ay suya düşüb, hər yeri işıqlandırır.\nBalaca Balıq ayı çox istəyirdi. Gecələr Ay suya düşəndə yuvadan çıxıb onunla bir neçə kələmə danışmaq həsrətindəydi. Amma hər dəfə anası ayılıb onu yuvasına dartar və yenidən yatırdardı. Bu dəfə Balaca Balıq Ayın qarşısına çıxdı:\n–Salam, ey mənim göyçək ayım!\nAy da Balaca Qara Balığı mehribanlıqla qarşıladı:\n–Salam, mənim Balaca Qara Balığım! Sən hara, bura hara?\n–Dünyanı səyahətə çıxmışam.\n–Dünya çox böyükdür, sən hər yeri gəzə bilməzsən.\n–Eybi yoxdur, bacardığım yerə qədər gedəcəyəm.\n–Ürəyim çox istəyirdi ki, səhərə qədər yanında qalam, amma böyük bir qara bulud mənə tərəf gəlir. Qorxuram işığımın qabağını kəssin.\n–Ey qəşəng Ay, sənin işığını çox sevirəm. Ürəyim istəyir ki, nurun həmişə yoluma işıq saçsın.\n–Mənim Balığım, düzünü axtarsan mənim işığım yoxdur, işığı mənə Günəş verir, Mən də onu yerə Saçıram. Bilirsənmi ki, adamlar yaxın gələcəkdə uçmaq, gəlib mənim üzərimə düşmək arzusundadırlar?\n–Bu mümkün deyil!\n–Düzdür, bu çox çətin işdir, ancaq insan öz istədiyinə…\nAy sözünü qurtara bilmədi. Qara bulud gəlib onun üzünü örtdü, yerə qaranlıq çökdü. Qara balıq yenə də tək-tənha qaldı. Bir neçə dəqiqə heyrət içərisinə qaranlığa baxdı. Sonra daşın altına çəkilib yatdı… Subh tezdən ayılanda başının üstündə pıç-pıçla danışan bir neçə Rizə balıq gördü. Onlar Qara Balığın yuxudan ayıldığını görüb dedilər:\nQara Balıq onları tanıdı:\n–Sabahınız xeyir olsun!–dedi. Nəhayət, ardımca gəlib, mən diyən yola düşdünüz?\nRizə balıqlardan biri:\n–Bəli,–dedi,–ancaq hələ də qorxu canımızdan çıxmayıb.\nBir başqa balıq :\n–Saqqa quşunun fikri bizi rahat buraxmır,–deyə diləndi.\nBalaca Qara Balıq:\n- Siz çox fikirləşirsiniz. Hər şeyə fikirləşmək, özü də bir dəfəyə fikirləşmək düz deyil. Yola düşən kimi qorxu bizi tərk edəcəkdir,–deyə cavab verdi.\nBirlikdə yola düşmək istədilər. Gördülər ki, dövrələrindəki su yuxarı qaxdı, başları üzərinə örtük çəkildi. Hər yer qaranlıqlaşdı, qaçmağa imkan qalmadı. Balaca Qara Balıq o saat başa düşdü ki, Saqqa quşunun kissəsinə düşübdür.\nBalaca Qara Balıq dedi:\n–Dostlar, biz Saqqa quşunun kissəsinə düşmüşük, lakın xilas olmaq üçün yol var.\nRizə balıqlar ağlayıb ah-zar etməkə başladılar.\n- Artıq bizm qaçmaqa yolumuz yoxdur! Təqsir səndədir. Bizi yoldan çıxardın!\n–İndi bizim hamımızı “qurt” eləyib udacaq.\nQorxunc bir qəhqəhə səsi eşidildi. Bu Saqqa quşu idi, gülürdü və gülə-gülə deyirdi:\n- Rizə balıqlar necə də girimə geçib! Ha! Ha! Ha! Ha! Sizin halınıza yanıram, heç ürəyim gəlmir, sizi “qurt” eləyib udum. Ha! Ha! Ha! Ha!\nRizə balıqlar yalvarmaqa başladılar:\n–Həzrəti-ağayi Saqqa quşu, sənin tərifini çoxdan eşitmişik, lütf edib mübark dimdiyinizi bir qədər aralasaydınız buradan xilas olub mübarək vucudunuza duaçı olardıq.\nSaqqa quşu dedi:\n–Mən hələ bu saat sizi “qurt” eləyib udmaq fikrində dəyiləm. Kisəmdə ehtiyat balıqlar var, bir qarnımın altına baxın.\nKisənin aşağı hissəsində iylənmiş bir neçə Rizə balıq var idi.\nRizə balıqlar bir səslə dedilər:\n–Həzrət-ağayi Saqqa quşu, bizim günahımız yoxdur, bu Balaca Qara Balıq bizi yoldan çıxardıb…\n–Qorxaqlar!–dedi. –Siz elə xəyal edirsiniz ki, yalvarmaqla bu hiyləgər rəhmdillik edib sizi buraxacaq?\nRizə balıqlar qorxuya düşüb dedilər:\n–Heç nə danşdığını da bilmirsən. İndi görəsən ki, həzrəti-ağayi Saqqa quşu bizi necə bağışlayacaq və səni necə “qurt” eləyəcəkdir!\nSaqqa quşu dilləndi:\n–Doğrudur, sizi bağışlayıram, ancaq bir şərtlə!\n–Şərtinizi buyurun, qurban!\n–Azadlığınızı bu boşboğaz balıqı öldürməklə əldə edə bilərsiniz.\nBalaca Qara Balıq bir qədər dala çəkilib Rizə balıqlara:\n–İnanmayın,–dedi,–bu hiyləgər bizi bir-birimizin canına salmaq istəyir, mənim başqa fikrim var!…\nRizə balıqlar azadlığa çıxmaq istəyi ilə Balaca Qara Balığın dediklərinə qulaq asmadılar, qalxıb onun üstünə düşdülər. Balaca Balıq yavaş-yavaş arxaya çəkilib:\n–Qorxaqlar!–dedi,–Hər halda girə düşmüsünüz, qaçmağa da yolunuz yoxdur. Mənə də ki, gücünüz çatmaz!\n–Biz azadlıqa çıxmaq istəyirik, onun üçün də səni öldürməliyik!\n–Ağlınızı başınıza yığın! Məni öldürsəniz də qaçmaq üçün yol tapa bilməyəcəksiniz. Hiləgər quşa inanmayın!\n–Sən əsla bizim fikrimizi çəkmirsən, bu sözləri öz canını qurtarmaq ücün deyirsən!\n–Elə isə qulaq asın, sizə nicat yolu göstərim. Mən özümü ölülüyə vurub ölü balıqların içərisində gizlənəcəyəm. Görək Saqqa quşu sizi azad edəcəkdirmi?! Əgər sözümə qulaq asmasanız bu xəncərlə hamınızı qıraraq, quşun da kissəsini parçalayıb çıxaram. Siz isə …\nRizə balıqlardan biri onun sözün kəsib:\n–Daha bəsdir!–dedi,–Mən bu sözlərə inanmaq istəmirəm. –O, bu sözləri deyə-deyə ağlamağa başladı.\nBalaca Qara Balıq onun ağladığını görüb dedi:\n–Bu anasının naz-naz balasını niyə yanınıza salıb gətiribsiniz?\nO, xəncərini çıxarıb balıqların üstünə cumdu. Rizə balıqlar çarəsiz qalıb Balaca Qara Balığın təklifini qəbul etdilər. Yalandan bir-birləri ilə dalaşmağa başladılar. Balaca Qara Balıq özünü ölülüyə vurub uzandıqda onlar yuxarı qalxdılar:\n–Həzrəti-ağayi Saqqa quşu,–dedilər,–füzül Qara Balığı öldürdük.\n–Çox yaxşı iş gördünüz,–dedi,–bunun əvəzinə sizin hamınızı diri-diri udacağam, qarnımda istədiyiniz qədər gəzərsiniz.\nRizə balıqlar macal tapmamış bir andaca Saqqa quşu onları uddu. Qara Balıq istə cəld xəncərini çəkib mökəm zərbə ilə quşun kisəsini yırtdı və deşikdən çıxıb qaçdı.\nSaqqa quşu aldığı zərbənin ağrısından fəryad qopardı, başını suya salıb Balaca Qara Balığı yenidən tutmaq istədi. Lakin gücü çatmadı…\nGünorta idi. Artıq nə dağ görünürdü, nə dərə. Çay axıb geniş düzənlikdən keçirdi. Çayın sağ-solundan tökülən kiçik çaylar onun suyunu qat-qat artırırdı. Balaca Qara Balıq suyun çoxluğundan ləzət alırdı. Birdən ayılıb gördü ki, suyun dibi görünmür. O yan-bu yana baş vurdu, heç yana çıxa bilmədi. Az qala qərq olmuşdu. Ürəyi istədiyi qədər üzəndən sonra da əli bir yana çatmadı. Birdən gördü ki, burnunda mirvari dişləri olan uzun bir heyvan ildırım sürət ilə ona hücum edir. Balaca Qara Balıq hiss etdi ki, heyvan o saat onu parça-parça edəcəkdir. Çapalayıb tez suyun üzərinə qalxdı . Bir mütdətdən sonra suyun altına endi. Yolun yarısında minlərə balıq dəstəsinə rast gəldi. Onlardan birini saxlayıb soruşdu:\n–Qardaş, qəribəm, uzaq-uzaq yerlərdən gəlirəm. Deyin görüm bura haradır?\nO dönüb Balaca Qara Balığa dedi:\n–Qardaş bizim dənizə xoş gəlibsən!\nBalıqlardan biri dedi:\n–Bütün çaylar və arxlar bura tökülür.\nBaşqa bir balıq isə:\n–İndi get bir az gəz. Suyun üzünə çıxmaq istəsən Balıqudandan ehtiyatlı ol. Bu günlər o heç kəsdən qorxmur. Hər gün dörd-beş balıq ovlanmasa yaxamızdan əl çəkmir,–dedi.\nBalaca Balıq dəniz balıqlarının dəstəsindən aralanıb təklikdə üzməyə başladı. Az sonra dənizin üstünə çıxdı. İndi o, qızmar günəşin yandırıcı hərarətini öz kürəyində hiss edir, bundan ləzzət alırdı. Aramla üzür, öz-özünə deyirdi: “Bu saat ölüm çox asanlıqla mənim sorağıma gələ bilər. Yaşamağa qadir olduğum halda onu özümə yaxın buraxmamalıyam”\nBalaca Qara Balıq fikir və düşüncələrini sona çatdıra bilmədi. Balıqudan gəldi, onu götürüb apardı. Balaca Balıq Balıqudanın uzun dimdikləri arasında çapalasa da özünü xilas edə bilmədi. Balıqudan dimdiyi ilə onun belini elə bərk sıxırdı ki, az qala canı çıxacaqdı. Digər tərəfdən də Balaca Qara Balıq sudan qıraqda nə qədər sağ qala bilərdi? Ölümün qabağını almaq üçün lap Balıqudanın qarnına getməyə razı idi, axı, oradakı nəmişlikdən istifadə edə bilərdi. Buna görə Balıqudana dedi:\n–Nə ücün məni sağ-sağ udmursan? Mən o, balıqlardanam ki, öləndən sonra bütün bədənim zəhərə dönər.\nBalıqudan heç nə deməyib fikrə getdi:\n“Ay hoqqabaz, istəyirsən məni dilləndirib aradan çıxasan?”\nSahil getdikcə yaxınlaşırdı. Balaca Qara Balıq “quruya çatsaq daha iş bitdi” deyə düşündü və nəhayət Balıqudana dedi:\n–Bilirəm məni balaların üçün aparırsan. Amma sahilə çatana qədər öləcəyəm, bədənim zəhər kisəsinə dönəcək, balalarına niyə rəhmin gəlmir?!\nBalıqudan bir anlıq fikrə getdi: “Ehtiyat yaxşı şeydir. Hər ehtimala qarşı onu özüm yeyim, balalarım üçün isə başqa balıq tutum… Birdən bu, bir kələk işlədər… Yox, canım, heç bir kələk işlədə bilməz”. Sora gördü ki, Qara Balıq sustalıb candan düşür. Öz-özünə dedi: “Deyəsən öldü, artıq onu özüm də yeyə bilmərəm”. Zərif və yumşaq balığı yeməkdən ehtiyat elədi. Ancaq yenə Qara Balığı səsləyib ölüb-ölmədiyini müəyyən etmək istədi. Düşündü ki, yarımcandırsa yesin, ölübsə … Dimdiklərini aralayan kimi Qara Balıq onun ağzından xilas oldu. Balıqudan aldandığını görüb, Balaca Qara Balığı təqib etdi. Balaca Qara Balıq havada ildırım kimi şığıyıb aşağı düşür, ağzını açıb dənizin rütübətli havasını udurdu. Nəhayət suya düşdü. Köksünə yeni nəfəs doldu. Balıqudan da ildırım sürəti ilə şığıyıb arxasınca suya baş vurdu, aman verməyib yenə də Balığı uddu. Balaca Qara Balıq bir xeyli vaxt başına nə gəldiyini hiss etmədi. Bircə onu hiss etdi ki, hər yer qaranlıq və rütübətlidir, çıxış yolu isə yoxdur. Elə ki, gözləri qaranlığa alışdı, ağlayıb anasını istəyən bir Rizə balıq gördü. Yaxınlaşıb ona nəsihət verdi:\n–Qalx ayağa, ay balaca ! Başına çarə qılmaq haqqında fikirləş, ağlamaqdan, ananı çağırmaqdan bir şey çıxmaz.\nRizə balıq soruşdu:\n–Sən kimsən? Məgər görmürsən get-gedə məhv oluram? Ana… Ay ana, hardasan, imdadıma çat! Daha mən səni görə bilmiyəcəyəm, ana!\n–Daha bəsdir, canım,–dedi,–sən bütün balıqları rüsvay elədin.\nRizə balıq ağlamağına ara verən kimi Balaca Qara Balıq dedi:\n–Mən balıqudanı öldürüb bütün balıqları azad etmək fikrindəyəm. Səni onun qarnından xilas edəndən sonra bunu həyata keçirmək istəyirəm.\n–Sən özün ölümlə əlbəyaxasan. Balıqudanı necə öldürə bilərsən?\nBalaca Qara Balıq xəncərini göstərib dedi:\n– Bunla onun qarnını cıracağm. Hələlik mənə qulaq as, gör nə deyirəm. Mən balıqudanın qarnında o tərəf-bu tərəfə gedib onun əsəbləri ilə oynayacağam. Bu zaman o məni məsxərəyə qoyub başlayacaq qəhqəhə çəkib gülməyə, elə ki, dimdiklərini açıb gülməyə başladı, cəld özünü bayıra at.\n–Mənim fikrimi çəkmə. Bu bədcinsi öldürməmiş bayıra çıxası deyiləm.\nBalaca qara Balıq bu sözləri deyib Balıqudanın qarnında o tərəf-bu tərəfə var-gəl etməyə başladı. Rizə balıq isə onun ağzından bayıra atıldı və suya düşdü. Çox gözlədi, xilaskarından xəbər çıxmadı. Birdən gördü ki, Balıqudan havada mayallaq vurub fəryad qoparır…Nəhayət, o müvazinətini itirib şappıltı ilə suya düşdü, yenə bir qədər çapalayandan sonra taqətdən düşdü. Lakin Balaca Qara Balıqdan yenə də xəbər çıxmadı və indiyə qədər də bir səs-soraq yoxdu.\nBurada Qoca Balıq nağılını bitirdi. Üzünü on bir min doqquz yüz doxsan doqquz nəvə və nəticəsinə tutub dedi:\n–Daha yatmaq vaxtıdır, balalarım, gedin yatın!\nNəvə-nəticələri ondan soruşdular:\n–Nənəcan, axı sən Balaca Qara Balığın başına sonra nələr gəldiyinı demədin?\nQoca Balıq dedi:\n–O da sabahkı gecəyə qalsın, balalarım. Artıq yatmaq vaxtıdır. Gecəniz xeyrə qalsın!\nOn bir min doqquz yüz doxsan doqquz bala Balıq bir ağızdan: –Gecəniz xeyrə qalsın!–dedi və yatmağa getdi. Nənəni də yuxu apardı. Balaca Qızıl Balıq isə nə qədər çalışdısa yata bilmədi. Sübhədək dəniz barədə fikirləşdi…


Təqvim 10-14 fevral\nAzərbaycan 10 fevral 1828 - Rusiya ilə İran arasında müharibənin (1826-1828) yekunlarına dair Türkmənçay sülh müqaviləsi bağlanıb. Təbriz yaxınlığındakı Türkmənçay kəndində Rusiya generalı İvan Paskevi&ccedi... Ətraflı\nTəqvim 8-9 fevral\nAzərbaycan 8 fevral 1992 - Görkəmli bəstəkar, Xalq artisti, professor Əşrəf Cəlal oğlu Abbasov (23.3.1920 - 1992) vəfat edib. İlk milli uşaq baletinin («Qaraca qız»), musiqili komediyaların («Dağlar qoynunda», «Həyəti... Ətraflı\nTəqvim 4-7 fevral\nAzərbaycan 4 fevral 1939 - Xalq artisti Tariyel İsgəndər oğlu Qasımov Ağstafanın Köçəsgər kəndində anadan olub. Azərbaycan Dövlət Gənc Tamaşaçılar Teatrının aktyorudur. “Axırıncı aşırım”, “Vulkana doğru”,... Ətraflı\nTəqvim 1-3 fevral\nAzərbaycan 1 fevral 1935 - Yazıçı-publisist Nazim Sadiq oğlu İbrahimov Bakıda anadan olub. 1 fevral 2004 - Rejissor, aktyor, Xalq artisti Lütfi Şahbaz oğlu Məmmədbəyov (6.2.1927 - 2004) vəfat edib. Onlarla televiziya tamaşa... Ətraflı\nTəqvim 28-31 yanvar\nAzərbaycan 28 yanvar 1848 - Şair, tarixçi, pedaqoq Həsənəli xan Qaradaği (1848 - 2.12.1929) Şuşada doğulub. Rus şairi İvan Krılovun təmsillərini dilimizə tərcümə edib. Qori Müəllimlər Seminariyasının müəllimi Aleksey Çernya... Ətraflı\nTəqvim 25-27 yanvar\nAzərbaycan 25 yanvar 1887 - Yazıçı, ədəbiyyatşünas, pedaqoq Seyid Hüseyn (Hüseyn Mirkazım oğlu Sadıqzadə; 1887 - 6.1.1938) Bakıda doğulub. 20-30-cu illərdə bu gün də təravətini saxlayan, maraqla oxunan hekayələri ilə ta... Ətraflı\nTəqvim 21-24 yanvar\nAzərbaycan 21 yanvar 1907 - Tanınmış tarixçi və iqtisadçı, akademik Əlisöhbət Sumbat oğlu Sumbatzadə (1907 - 22.1.1992) Bakının Əmircan kəndində doğulub. Azərbaycan xalqının etnogenezinə dair dəyərli tədqiqat əsərlərinin müəllif... Ətraflı\nTəqvim 18-20 yanvar\nAzərbaycan 18 yanvar 1915 - Tanınmış rəqqas, Xalq artisti Əlibaba Əbdül oğlu Abdullayev (1915 - 10.10.1980) anadan olub. Dövlət Mahnı və Rəqs Ansamblının rəqs qrupuna rəhbərlik edib. “O olmasın, bu olsun”, “Əhməd haradadır?&... Ətraflı\nTəqvim 11-13 yanvar\nAzərbaycan 11 yanvar 1906 - Tarixçi, şərqşünas Əbdülkərim Əli oğlu Əlizadə (1906-1979) anadan olub. 11 yanvar 1994 - Kinooperator Ramiz Əlirza oğlu Babayev (8.3.1940 - 1994) vəfat edib. “Alma almaya bənzər&... Ətraflı\nTəqvim 4-10 yanvar\nAzərbaycan 4 yanvar 1932 - Görkəmli yazıçı, dramaturq, publisist, naşir Cəlil Hüseynqulu oğlu Məmmədquluzadə (22.2.1869 - 1932) vəfat edib. Realist hekayələri ("Poçt qutusu", “Usta Zeynal”, “Qurbanəli bəy... Ətraflı


Ruslan Abışov ata oldu » Football-plus.az\n29 avq 23:33olke\n"Neftçi"nin kapitanı Ruslan Abışovun həyatında əlamətdar hadisə baş verib. Belə ki, yığmamızın 30 yaşlı müdafiəçisi ata olub. Ruslanın qız övladı dünyaya gəlib. “Neftçi” kapitanı təbrik edib, övladının xoşbəxt və sağlam böyüməsini arzulayıb.\nRuslan Abışov əməliyyat olundu Ruslan Abışov daha iki il "Neftçi"də Turun oyunçusu “Neftçi” Çingiz İsmayılovu təbrik etdi Ruslanın ilk “11-lik”də yer almaması qardaşını özündən çıxardı


Afn.az > Çap versiyası > Azərbaycanda ötən ay bahalaşan və ucuzlaşan məhsullar\nƏsas Səhifə > İqtisadi > Azərbaycanda ötən ay bahalaşan və ucuzlaşan məhsullar\nAzərbaycanda ötən ay bahalaşan və ucuzlaşan məhsullar\nSİVİL.AZ xəbər verir ki, Dövlət Statistika Komitəsindən Trend-ə verilən məlumata görə, cari ilin oktyabr ayında sentyabr ayına nisbətən istehlak məhsullarının və xidmətlərin qiymətləri 1,1 faiz, o cümlədən ərzaq məhsullarının qiymətləri 2,3 faiz, qeyri-ərzaq mallarının qiymətləri 0,3 faiz, əhaliyə göstərilən ödənişli xidmətlərin qiymətləri isə 0,2 faiz artıb.\nOktyabr ayında sentyabr ayı ilə müqayisədə qeyri-ərzaq mallarından parçalar, geyim və ayaqqabılar, inşaat materialları, mebel və ev əşyaları, xalça və digər döşəmə örtükləri, kiçik elektrik cihazları, minik avtomobilləri, telefon aparatları, dəftərxana ləvazimatlarının qiymətlərində artım, paltaryuyan maşınlar və fotoaparatların qiymətlərində isə azalma müşahidə olunub. Digər qeyri-ərzaq mallarının qiymətlərində ciddi dəyişikliklər baş verməyib.


Xəbərlərin siyahısı: Dekabr 2015 illər » Səhifə 6 » YeniSumqayit.az - Sumqayıt xəbərləri, maraqlı xəbərlər, yeniliklər vs...\nRusiya bir addım da geri çəkildi\nRusiyanın baş naziri Dmitri Medvedev bəzi şirkətlərə Türkiyə vətəndaşlarını işə götürməyə icazə verən sənəd imzalayıb. AzVision.az Rusiya KİV-nə istinadən bildirir ki, Medvedev buna vilayət rəhbərlərinin və iş adamlarının təklifindən sonra qərar verdiyini deyib. Onun sözlərinə görə, siyahısı\nSumqayıtda şirkət avtomobili ilə vurulan şəxs ölüb\nSumqayıt şəhərində ölümlə nəticələnən yol-nəqliyyat hadisəsi qeydə alınıb. APA-nın DİN-in saytına istinadən verdiyi məlumata görə, dekabrın 19-da Sumqayıt şəhərinin Sülh küçəsində Bakı şəhər sakini Nazim Heybətov idarə etdiyi (Azəryol Tikinti İnşaat MMC-yə məxsus) "Howo” markalı avtomobili arxaya\nPrezidentin uşaqlığı keçən ev, qonşular, xatirələr ... – FOTOLAR\nBu gün Prezident İlham Əliyevin doğum günüdür. "Doğum günü” deyiləndə ilk ağla gələn isə insanın uşaqlığı, böyüdüyü ev olur.\n...Zərifə Əliyeva küçəsində bir bina var. Qarşında Milli Lider Heydər Əliyevin və xanımı Zərifə Əliyevanın büstləri qoyulub. Prezident İlham Əliyev bu\nBakı-Sumqayıt xəttinə daha iki ikimərtəbəli qatar buraxılır\nBakı-Sumqayıt-Bakı istiqamətində hərəkət edən elektrik qatarlarının sayı artırılacaq. " APA -Economics”in məlumatına görə, bunu "Azərbaycan Dəmir Yolları" QSC-nin sədri Cavid Qurbanov deyib. Onun sözlərinə görə, bu istiqamətdə ikimərtəbəli 2 yeni qatar hərəkətə buraxılacaq: "Artıq bu qatarların\n“Azərikimya” İB-nin bir qrup işçisinə sertifikatlar təqdim olunub\n"Azərikimya” İB-nin Etilen-polietilen zavodunun treninqlərdə iştirak edən bir qrup işçisinə sertifikatlar təqdim olunmuşdur. İB-nin Mətbuat Xidmətindən "Yenisumqayit.az"a verilən məlumata görə, Etilen-polietilen zavodunun Su təchizatı, susoyutma və kanalizasiya sahəsində "Schneider Electric”\nPrezidentin 54 yaşı tamam olur\nAzərbaycan Respublikasının Prezidenti İlham Heydər oğlu Əliyev 1961-ci il dekabrın 24-də Bakı şəhərində anadan olub. 1967-1977-ci illərdə Bakı şəhərində orta məktəbdə oxumuşdur. 1977-ci ildə Moskva Dövlət Beynəlxalq Əlaqələr İnstitutuna (MDBƏİ) daxil olmuşdur. MDBƏİ-ni bitirdikdən sonra\nAzərikimya İstehsalat Birliyinin Müşahidə Şurasının sədri, 43 saylı Sumqayıt üçüncü seçki dairəsindən deputat seçilmiş Yeni Azərbaycan Partiyasının Sumqayıt şəhər təşkilatının Şura üzvi Muxtar Babayev müəllilərlə növbəti görüşünü keçirib.\nSarayda maşının yanacaq çəninə od vurdular - FOTOLAR\nHadisə təxminən gecə saat 3-4 radələrində rayonun Saray qəsəbəsi Adil Mənsimov 15 ünvanında baş verib. ATV.az-ın məlumatına görə evin hasarından tullanaraq içəri daxil olan şəxslər avtomobilə od vuraraq hadisə yerindən qaçıblar. Zərərçəkən Şiruyə Azadəliyevanın sözlərinə yanğını\nQ.Qarayev adına Uşaq Musiqi məktəbində "Hesabat" konserti keçirilib\nBu gün Sumqayıt şəhər Q.Qarayev adına Uşaq Musiqi məktəbinin akt zalında 2015-2016-cı tədris ilinin I yarısı üçün "Hesabat" konserti keçirilib. Sumqayıt şəhər Mədəniyyət və Turizm Idarəsinin mətbuat xidmətindən "Yenisumqayit.az"a verilən məlumata görə, tədbirdə məktəbin şagirdlərindən ibarət\nDekabrın 22-də Beynəlxalq Muğam Mərkəzində F.Köçərli adına Respublika Uşaq Kitabxanasının 50 illik yubileyi qeyd olunub. Sumqayıt şəhər Mədəniyyət və Turizm Idarəsinin mətbuat xidmətindən "Yenisumqayit.az"a verilən məlumata görə, tədbirdə Azərbaycan Respublikası Mədəniyyət və Turizm naziri


Məktəb direktorlarına tapşırıq verildi - Yuxarı siniflərdə təhsil alan oğlan şagirdlərin... » Millitv.az\nMillitv.az xəbər verir ki, movqe.az-ın etibarlı mənbədən əldə etdiyi məlumata görə, görüşün keçirilməsinə səbəb 162 saylı məktəbdə baş verən intihar olayı ilə bağlı digər məktəblərdə önləyici tədbirlərin görülməsidir.\nTəhsil Nazirliyi: Məktəblərdə pəncərələrin bağlanması məlumatı yalandır\nBakıda 1000 manatdan yuxarı əməkhaqqı alan müəllimlərin sayı açıqlandı\tSon illər Bakı şəhər məktəblərində çalışan müəllimlərin əmək haqları 11% artıb. Millitv.az APA-ya istinadən xəbər\nAzərbaycan məktəblərində təhsil alacaq şagirdlərin sayı açıqlandı\t2016-2017-ci tədris ilində ölkə üzrə 164033 nəfər şagird birinci sinfə gedəcək. Təhsil Nazirliyindən Millitv.az-a